text:
Агишев Сәғит Ишмөхәмәт улы
Агишев Сәғит Ишмөхәмәт улы, Сәғит Агиш (25 декабрь 1904 — 21 май 1973) — башҡорт яҙыусыһы, Хеҙмәт Ҡыҙыл Байраҡ һәм «Почёт Билдәһе» ордендары кавалеры, Башҡортостандың Салауат Юлаев исемендәге дәүләт премияһы лауреаты (1975), 1934 йылдан СССР Яҙыусылар союзы, 1943 йылдан — КПСС ағзаһы.
Йөкмәткеһе
Биографияһы[үҙгәртергә | вики-тексты үҙгәртергә]
1905 йылдың 19 ғинуарында хәҙерге Ырымбур өлкәһенең Александровка районының Иҫәнгилде ауылында мулла ғаиләһендә тыуған.
- 1917—1919 Ырымбур ҡалаһында «Хөсәйениә» мәҙрәсәһендә уҡый, 1919 йылда ауырып, үҙ ауылына ҡайта һәм күрше Юлдаш ауылындағы II баҫҡыс мәктәпкә инә.
- 1921 йылда Ырымбурға барып, Башҡорт педагогия техникумына уҡырға инә.
- 1925 йылда комсомолдың өлкә комитеты органы «Башҡортостан йәштәре» газетаһына секретарь итеп алына.
- «Белем» журналында «Ауыл дауылда» тигән тәүге шиғыры баҫыла.
- 1932 йылдан башлыса проза жанрында эшләй.
- 1932 йылда С. Агиш Башҡорт педагогия институтының тел һәм әҙәбиәт факультетының киске бүлегенә уҡырға инә.
- 1934 йылда, институттың II курсын тамамлап, уҡытыусы булып китә. Сермән, Дәүләкән педучилищеларында башҡорт теле һәм әҙәбиәте уҡыта.
- 1939 йылда Өфөгә килеп, Башҡортостан уҡытыусылар белемен камиллаштырыу институтында башҡорт әҙәбиәте методикаһы буйынса ғилми эшмәкәр булып эшләй.
- Бөйөк Ватан һуғышы башланғас, ул Ғафури районында ике йыл Сәйетбаба урта мәктәбендә уҡытыусы, завуч булып эшләй.
- 1943 йылда Башҡортостан Яҙыусылар союзы идараһына һайлана. Өфөгә ҡайта, Яҙыусылар союзында әҙәби консультант булып эшләй.
- 1949—1951 йылдарҙа С. Агиш «Әҙәби Башҡортостан» журналында мөхәррир була.
- 1973 йылдың 21 майында вафат була.
Үлгәндән һуң 1975 йылда Салауат Юлаев исемендәге республика премияһы бирелә. Яҙыусының Башҡорт, рус, татар, мари телдәрендә иллегә яҡын китабы баҫылып сыҡҡан. Оҙаҡ йылдар Сәғит Агиш Өфө ҡала Советы депутаты була. Өфө ҡала Советы башҡарма комитетының 1974 йылдың 23 ғинуарындағы ҡарары менән Совет районындағы Полярная урамы уның исеме менән атала. Сәғит Агиш йәшәгән Карл Маркс урамындағы 57-се йортҡа таҡтаташ ҡуйылған. Ғафури районы Сәйетбаба ауылындағы ул эшләгән мәктәп бинаһында ла таҡтаташ бар. Башҡорт яҙыусыһы Сәғит Ишмөхәмәт улы Агишевтың ҡәбере Өфө ҡалаһының Мосолман зыяратында.
Китаптары[үҙгәртергә | вики-тексты үҙгәртергә]
- «Беҙҙең көлөү» (1928)
- «Шартына килһен» китабындағы әҫәрҙәре (1933):
- «Шартына килһен»
- «Ялағай»,
- «Ғәләмшә бурылы»
- «Сафиулла илай»
- «Тәпән»
- «Микрофон»
- «Һуңғы мәйеттәр»
- «Атлы Илмырҙа» (1942)
- «Әхмәдулла» (1944)
- «Фронтҡа» (1944)
- «Минең өс айым» (1944)
- «Ерәнсәй»
Хикәйәләре[үҙгәртергә | вики-тексты үҙгәртергә]
- «Фәтхи һалдат» (1957)
- «Дан»
- «Ҡунаҡ һәм намыҫ»
Повестары[үҙгәртергә | вики-тексты үҙгәртергә]
- «Мәхмүтов» (1939);
- «Егеттәр» (1939);
- «Мәзин йортонда» (1940);
- «Яҡташтар». Яҡташы, татар совет шағиры, Советтар Союзы Геройы Муса Йәлил иҫтәлегенә.
Романдары[үҙгәртергә | вики-тексты үҙгәртергә]
- «Нигеҙ» (1951)
Бүләктәре[үҙгәртергә | вики-тексты үҙгәртергә]
Сығанаҡтар[үҙгәртергә | вики-тексты үҙгәртергә]
- Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1 (рус.)
- Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с. (рус.)
- Ғәйнуллин М. Ф., Хөсәйенов Ғ. Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
- Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр. (рус.)
Һылтанмалар[үҙгәртергә | вики-тексты үҙгәртергә]
- Алфавит буйынса шәхестәр
- Алфавит буйынса яҙыусылар
- 25 декабрҙә тыуғандар
- 1904 йылда тыуғандар
- Александровка районында (Ырымбур өлкәһе) тыуғандар
- 21 майҙа вафат булғандар
- 1973 йылда вафат булғандар
- Өфөлә вафат булғандар
- Хеҙмәт Ҡыҙыл Байраҡ ордены кавалерҙары
- «Почёт Билдәһе» ордены кавалерҙары
- Салауат Юлаев исемендәге премия лауреаттары
- Хөсәйениә мәҙрәсәһе шәкерттәре
- Башҡорт яҙыусылары
- Ырымбур өлкәһе башҡорттары
- Башҡорт балалар яҙыусылары
- СССР Яҙыусылар союзы ағзалары
- «Ағиҙел» журналы хеҙмәткәрҙәре
- Өфө мосолман зыяратында ерләнгән шәхестәр
- Сәйетбаба урта мәктәбе
- КПСС ағзалары
- Ырымбур башҡорт педагогия техникумын тамамлаусылар


c: text/html

text:
Ураҡсин Зиннур Ғәзиз улы
Зиннур Ғәзиз улы Ураҡсин (5 ноябрь 1935 — 3 март 2007) — башҡорт тел белгесе, яҙыусы, филология фәндәре докторы (1975), профессор (1982), Башҡортостан Республикаһы Фәндәр академияһының академигы (1992), Рәсәй Федерацияһының (1996) һәм БАССР-ҙың (1982) атҡаҙанған фән эшмәкәре[1].
Йөкмәткеһе
Биографияһы[үҙгәртергә | вики-тексты үҙгәртергә]
1956 йылда Фёдоровка районы Һәйет башланғыс мәктәбендә уҡыта.
1957 йылдан Ырымбур өлкәһе Аллабирҙе 7 йыллыҡ мәктәбендә уҡыта башлай. 1958—1959 йылдарҙа Ырымбур өлкәһе Төйлөгән ҡасабаһында сыҡҡан «Заря коммунизма» гәзитендә бүлек мөдире була.
1963 йылда Башҡорт дәүләт университетын тамалай һәм Рәсәй Фәндәр Академияһының Өфөләге Тарих, тел һәм әҙәбиәт институтына эшкә ҡала. 1968 йылдан өлкән хеҙмәткәр, декабрҙән сектор мөдире була. 1977 йылда директор урынбаҫары, ә 1988 йылда директоры итеп тәғәйенләнә. 1992 йылдан гуманитар фәндәрҙең академик-сәркәтибе, 1996—2005 йылдарҙа Башҡортостан Республикаһы Фәндәр Академияһы-һы вице-президенты[2].
Ғилми эшмәкәрлеге[үҙгәртергә | вики-тексты үҙгәртергә]
Ғилми эшмәкәрлеге башҡорт теленең лексикографияһына, лексикологияһына, социолингвистикаһына, терминологияһына һәм фразеологияһына бағышланған. Төрлө һүҙлектәр өҫтөндә эшләй.
Төрлө төрҙәге һүҙлектәр принциптарын эшләй. 1989 йылда русса-башҡортса фразеологик һүҙлек, 2000 йылда синонимдар һүҙлеге, 2006 йыл башҡорт теленең фразеология һүҙлеге һәм башҡа һүҙлектәрҙе баҫтырып сығара. Башҡорт теленең аңлатмалы һүҙлеген ойоштороусыларының һәм мөхәриррҙәренең береһе. 1996 йылда баҫтырылған башҡортса-русса һәм 2005 йылда сыҡҡан ике томлыҡ русса-башҡортса һүҙлектәрҙең яуаплы сәркәтибе һәм төҙөүселәренең береһе.
1993—1998 йылдарҙа Башҡорт энциклопедияһы ғилми-мөхәририәте баш редакторы һәм рәйесе булып эшләй.
300-ҙән артыҡ ғилми хеҙмәттәр авторы.
Әҙәби эшмәкәрлеге[үҙгәртергә | вики-тексты үҙгәртергә]
Беренсе китабы («Сығанаҡтар») 1976 йылда баҫыла.
З.Ғ. Ураҡсин 2003 йылда башҡорт телендә сыҡҡан «Ҡарат», 2008 йылда баҫылған «Карауанһарай» романдарында башҡорт халҡының кантондар системаһы ваҡытындағы тормошон һүрәтләй. Ул шулай уҡ «Яраларҙы төҙәткәндә..?» повесы, «Әрем әсеһе», «Көрәш»(икеһе лә 2002 йылда башҡорт телендә баҫылған)һәм башҡа йыйынтыҡтар авторы.
Йәмәғәт эшмәкәрлеге[үҙгәртергә | вики-тексты үҙгәртергә]
- Башҡортостан Республикаһы Президенты советы ағзаһы (1994—2004)
- Бөтә донъя башҡорттары ҡоролтайының башҡарма комитеты рәйесе урынбаҫары (1995—2002)
Бүләктәре һәм маҡтаулы исемдәре[үҙгәртергә | вики-тексты үҙгәртергә]
- Башҡортостан Республикаһының Халыҡтар дуҫлығы ордены (1999)
- Рәсәй Федерацияһы атҡаҙанған фән эшмәкәре (1996)
- Башҡорт АССР-ы атҡаҙанған фән эшмәкәре (1984)
Хәтер[үҙгәртергә | вики-тексты үҙгәртергә]
- Өфө ҡалаһы урамдарының береһенә һәм Фёдоровка районының Һәйет ауылы мәктәбенә уның исеме бирелгән.
- Ырымбур өлкәһе Төйлөгән районының Аллабирҙе ауылындағы мәктәпкә, Төйлөгән ҡасабаһындағы һәм Өфөлә йәшәгән йорттарында уға мемориаль таҡтаташ ҡуйылған.
Һайланма хеҙмәттәре[үҙгәртергә | вики-тексты үҙгәртергә]
- Словарь синонимов башкирского языка. — Уфа, 1985.
- Русско-башкирский фразеологический словарь: 1572 фразеол. оборота. — М., 1989.
- Краткий русско-башкирский словарь. — Уфа, 1994.
- Фразеологический словарь башкирского языка. — Уфа, 1996.
- Горечь полыни: Повесть, рассказы (на башк. яз.). — Уфа, 2002.
- Русско-башкирский словарь. — Уфа, 2007 (соавт.).
- Караван-Сарай: роман-хроника, рассказы, миниатюры (пер. с башк. М. Гафурова). Уфа, 2010.[3][4]
Әҙәбиәт[үҙгәртергә | вики-тексты үҙгәртергә]
- Башкирская филология: к 70-летию со дня рождения академика АН РБ З. Г. Ураксина. — Уфа, 2005.[4]
Иҫкәрмәләр[үҙгәртергә | вики-тексты үҙгәртергә]
- ↑ Грамматика современного башкирского литературного языка. — М., 1981 (соавт.); Фразеология башкирского языка. — М., 1975; Башҡорт теленең синонимдар һүҙлсге. — Өфө, 1985; Русско-башкирский фразеологический словаръ. — Уфа, 1989; Краткий русско-башкирский словаръ. — Уфа, 1994.
- ↑ Руководители НИ Башкирская энциклопедия
- ↑ Электронный каталог РГБ
- ↑ 4,0 4,1 Электронный каталог НБ им. А.-З. Валиди
Һылтанмалар[үҙгәртергә | вики-тексты үҙгәртергә]
- Суфьянова Н. Ф. Ураҡсин Зиннур Ғәзиз улы // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2017. — ISBN 978-5-88185-143-9.
- Ураксин Зиннур Газизович (рус.). АН РБ. 12 май 2015 тикшерелгән.
- 5 ноябрҙә тыуғандар
- 1935 йылда тыуғандар
- Алфавит буйынса шәхестәр
- Төйлөгән районында тыуғандар
- 3 мартта вафат булғандар
- 2007 йылда вафат булғандар
- Өфөлә вафат булғандар
- Филология фәндәре докторҙары
- Рәсәй Федерацияһының атҡаҙанған фән эшмәкәрҙәре
- Халыҡтар дуҫлығы ордены (Башҡортостан) кавалерҙары
- Алфавит буйынса ғалимдар
- Рәми Ғарипов исемендәге 1-се Башҡорт республика гимназия-интернатын тамамлаусылар
- Башҡортостан Яҙыусылар союзы ағзалары
- Башҡорт дәүләт университетын тамамлаусылар
- Башҡорт АССР-ының атҡаҙанған фән эшмәкәрҙәре
- Башҡорт теле белгестәре
- Башҡорт әҙәбиәте белгестәре
- Шәхестәр:Башҡорт энциклопедияһы (ғилми-нәшриәт комплекс)
- Башҡортостан Фәндәр Академияһы академиктары
- Баш мөхәррирҙәр

robotstxt: allowed

filter: keep


text:
Республика фермерҙары 302 миллион һумлыҡ грант алды Фото: Башҡортостан Ауыл хужалығы министрлығы
Республика фермерҙары 302 миллион һумлыҡ грант алды
Республика фермерҙары 302 миллион һумлыҡ грант алды Фото: Башҡортостан Ауыл хужалығы министрлығы
ӨФӨ, 2016 йыл, 17 май. /«Башинформ» мәғлүмәт агентлығы, Галина Бахшиева/.
Башҡортостан Ауыл хужалығы министрлығында фермерҙарға — «Ғаилә малсылыҡ фермалары» һәм «Яңы эш башлаған фермер» программалары буйынса һайлап алыуҙа еңеүселәргә сертификаттар тапшырылды.
Ике программа сиктәрендә 302 миллион һум 114 яңы эш башлаған фермерҙар һәм 34 ғаилә малсылыҡ фермалары башлыҡтары араһында бүленде. Ауыл хужалығының төп йүнәлештәренән тыш, балыҡсылыҡ, еләк үҫтереү һәм үҫемлекселек буйынса проекттар ҙа грант алды.
Төбәктең ауыл хужалығы министры Николай Коваленко фермерҙар хеҙмәтенең иҡтисад өсөн ҙур әһәмиәткә эйә булыуын билдәләне. Бөгөн республика ауыл хужалығы тулайым продукцияһының яҡынса 10 проценты, йәғни 15 миллиард һум самаһы уларҙың өлөшөнә тура килә.
Башҡортостан Ауыл хужалығы министрлығының матбуғат хеҙмәтендә хәбәр итеүҙәренсә, 2012 йылдан алып яңы эш башлаған фермерҙар һәм ғаилә малсылыҡ фермаларын үҫтереү өсөн 1,2 миллиард һум аҡса бүленгән, 653 фермер хужалығы грант алған.
Әлеге ваҡытта Башҡортостан йүнәлтелгән аҡса күләме буйынса дүрт төбәк иҫәбенә инә.
Һуңғы биш йылда республикала бөтәһе меңдән ашыу яңы фермер хужалығы ойошторолған.


text:
- Подробности
- Просмотров: 300
МАГИСТРАЛЬ ГАЗ ТОРБАЛАРЫ, янар газдарҙы ҙур араға (сығарыу йәки етештереү урынынан ҡулланыу урынына тиклем) ҡыуыу өсөн тәғәйенләнгән инженер‑техник ҡоролмалар. Ер аҫтында (траншеяла), ерҙә (тупраҡ аҫтында) һәм ер өҫтөндә (терәүҙәрҙә) һалынған М.г.т. айыралар. Эш баҫымы б‑са М.г.т. 1‑се (2,5—10 МПа) һәм 2‑се (1,2— 2,5 МПа) кластарға бүленә. М.г.т. йәки уларҙың тармаҡтарының остағы пункттарында газ бүлеү станциялары урынлашҡан, уларҙа газдың баҫымы ҡулланыусыларҙы тәьмин итеү өсөн кәрәк булған кимәлгә тиклем кәметелә; газ артабан газ бүлеү селтәрҙәренә ебәрелә. М.г.т. составына баштағы ҡоролмалар (газға ҡырҡыу еҫле матдәләр өҫтәү, киптереү, таҙартыу, иҫәп ҡулайламалары), линия өлөшө (бикләү ҡорамалдары булған үткәргес торбалар), компрессор станциялары, газ бүлеү станциялары, газ һаҡлағыстар, үткәргес торбаларҙы һәм ҡоролмаларҙы электр ярҙамында коррозиянан һаҡлау системалары, технологик элемтә һәм электр энергияһын тапшырыу линиялары инә. М.г.т. тышҡы диам. 1420 мм етә; башлыса ҡорос торбалар ҡулланыла, түбән баҫымлы линияларҙа пластмасса, быяла һәм металл пластикаһынан яһалған торбалар файҙаланыла. Башҡортостанда 1953 й. – Т у й м а з ы—Ө ф ө—Ч е р н и к о в с к , 1958 й. – Шкапов—Бәләбәй—Түбәнкүл һәм Шкапов—Ишембай–Магнитогорск (Салауат һәм Стәрлетамаҡ ҡҡ. тармаҡтары булған), 1966 й. Кәртәле— Магнитогорск—Стәрлетамаҡ М.г.т. (Бохара—Урал М.г.т. тармағы) төҙөлә, уның б‑са Башҡортостанға Урта Азиянан 80‑се йй. уртаһына тиклем газ килә. БР‑ҙа М.г.т. дөйөм оҙонлоғо 4,7 мең км ашыу (2009). Республика терр‑яһы аша ҙур М.г.т. үтә: Силәбе—Петровск, Уренгой— Түб. Тура—Петровск, Уренгой— Яңы Псков, Ямбург—Волга буйы һ.б. Башҡортостан терр‑яһындағы М.г.т. “Газпром трансгаз Уфа” ЯСЙ хеҙмәтләндерә. Әҙәб.: Б о р о д а в к и н П.П., Б е р е з и н В.Л. Сооружение магистральных трубопроводов. 2-е изд., перераб. и доп. М., 1987.
Р.А.Жданов, Ю.И.Спектор
Тәрж. Р.Ғ.Ғилманов


text:
Эҫе һыу өсөн компанияға булған фатирҙа балалары менән һыуыҡ булһынмы өҫтө йылы варочный беня asylboendet планлаштырыла., менән 70 ҡунаҡҡа килгәндә күршеләрендә метр киңәйеүенә килтерә.
Исеме “Декларация Энергетика Рос” күрәһең, был шикле яңғырай, улар үҙ өҫтөндә контроль эйә булған энергообеспечение. Башҡа тормош. Уҙған аҙнала вафат булып, сираттағы тапҡыр ағымдары үҙенсәлектәре., ул. уба һәм уларға идара ғаилә, тағы ҡыш һыуыҡ булыуға ҡарамаҫтан, электр энергияһы өсөн көрәш, эҫе һыу һәм йылытыуға. Ауыл эшсәндәре планлаштырылған. asylboendet сәбәптәр буйынса милеккә ҡурҡынысы, баҡһаң, иң яҡшы нигеҙ буласаҡ..
Йәнә бер йыл уҙҙы һәм иҫке ярым Stendahls Йохан каруселле “skandalhus” Хольм.. Был юлы asylboende күҙаллай, миграция мәсьәләләре менән күберәк советы буйынса швед өсөн ҡасаҡтарҙы, барыһы ла йәшәүгә ҡарағанда Anundgård. Ауылға ҡот тарала.. Кеше, тиҫтәләгән һәм уларҙың үҙенсәлектәре араһындағы бәхәс тора өсөн компаниялары һәм урындағы халыҡ менән кешелә ышаныс етмәй бесхозяйственность һуң бизнес өлкәһендә тиерлек.. Asylboendet ҙа бар, һәр хәлдә, әлегә ысынбарлыҡта булған, әммә был аҙнала дәлил булыуы тураһында һөйләне, нисек был мөмкин күренер ине, әгәр уның кеүек була ине.. 156 шулай итеп, ҡасаҡ без мөмкин булыр ине электр, йылылыҡ һәм һыу Уба. – ҡыш уртаһы.. Бер нисә кредит бар Energideklationer Арос тарихы, был хәлдән һуң бер нисә e. тип аталған. неоплаченные коммуналь хеҙмәттәргә һәм электр энергетикаһы компаниялары отключены “Skandalhusen”.
Был нигеҙенән башҡа йәшәй һуң хольм ненадлежащий күсергә мәжбүр булһа, бөгөн был ябай ғаилә, кем көрәшә алһын өсөн, ҡала. Пенсионер үҙенең башҡа кескенә йортто улар үткән аҙнала власы була.. Аҙна дауамында райондың һигеҙ обесточивать был тик ярты йылдан һуң, был буласаҡ, уларҙың хоҡуғына эйә.
Йорт хужаһы янында бер пенсионер, Бернт һәм төлкө һәм Бломберг Staaf Бенгт-оке, ҡыш буйы ҡар йыйыуҙы ойоштороу йәки зашкуривать. Шулай булыуға ҡарамаҫтан, был закон буйынса уларға ирешергә тейеш. Раштыуа килгән һәм үҙе шунда уҡ төлкө һәм арендаторҙар вәғәҙә бенгт-оке staaf һуң, ойоштороусы булараҡ ғына ул.. Бөгөн, әлбиттә, был буш һүҙ генә булып.
Михаил жиһад ит, улар иҫәбендә-энергетика декларацияларын һәм овладеть парижской вәкилдәре электр энергияһы өсөн хәҙер бәхәс арос агентлығы ер мөнәсәбәттәре һәм тирә-яҡ мөхит, уларҙың нисек йәшәүе менән беркетелгән үңәҙ арендаторҙар әгәр зыян түгел, киреһенсә, тыйыу. Шул уҡ ваҡытта,, уларҙы даими ғаилә күсеп тырыша унан әйтергә.
Уҙған аҙна эсендә уҡып сыҡҡан мәҡәләләр һәм хәбәрҙәр тыңлап Хольм.
12/3 Ср – Länsnyheterna: Аҙна Неэлектролитический. Тыңларға!
12/3 Ср – Көн Вестерноррланд Р4: Швед квартиросъемщик Союзы менән Интервью Тыңларға!
13/3 Ср – Länsnyheterna: Герметик корпус хужаһы Тыңларға!
13/3 Радио Швед.см-ға: Elen avstängd hos Benny i Anundgård
13/3 Өйҙә & Аренда: Barnfamilj utan el i en vecka
13/3 Ср – Көн Вестерноррланд Р4: E. on менән Интервью Тыңларға!
14/3 Өйҙә & Аренда: Värden vägrar betala – nu bjuder elbolaget på ström
.
Был хәл үҙе үк яңы түгел. Декларация энергетика арос " тураһында һөйләшеүҙән тыш, бөгөн был компанияһының элекке хужаһы булмаған күсемһеҙ милек ҡатнашты.. Шуға ҡарамаҫтан, ваҡыт һәм тарих ҡабатлана етешһеҙлектәргә ҡарата бер йылда ҡар йыйыу., зашкуривать, съезжать менән йәшәргә тырыша ала баҫымы үҙгәреүсән һәм түләүле elfakturor.
Шулай уҡ алдағы йылда тыуған проблемаларҙы, Стендаль Йохан, Toboholm, хужаһы булып Skandalhusen
2009 29/4 Өйҙә & Аренда: Tvångsförvaltning kan rädda barnfamiljer
2009 2/6 Өйҙә & Аренда: Ingen tvångsförvaltning i Holm
2009 22/1 Өйҙә & Аренда: Hyresgäster i Tobo får ingen snöröjning
Декларация энергетика ашыу киң мәғлүмәт сараларының береһе. арос, һеҙ бында табылған.


text:
28 майҙа республикала тәүге һабантуйҙар үтә Фото: Олег Яровиков
28 майҙа республикала тәүге һабантуйҙар үтә
28 майҙа республикала тәүге һабантуйҙар үтә Фото: Олег Яровиков
ӨФӨ, 2016 йыл, 25 май. /«Башинформ» мәғлүмәт агентлығы, Сергей Захаров/.
Башҡортостан Башлығы 2016 йылда «Һабантуй» халыҡ байрамын үткәреү тураһындағы указға ҡул ҡуйҙы.
Графикка ярашлы, 28 майҙа Әлшәй, Ейәнсура, Күгәрсен райондарында һәм Салауат ҡалаһында яҙғы баҫыу эштәренең тамамланыуы уңайынан тәүге тантаналар уҙғарыла.
Республика Хөкүмәтенә муниципалитет хакимиәттәре менән берлектә байрамды ойоштороуҙы тәьмин итергә ҡушылған.
Башҡортостан буйынса Эске эштәр министрлығы, Ғәҙәттән тыш хәлдәр министрлығының республикалағы баш идаралығы һәм Һаулыҡ һаҡлау министрлығы йәмәғәт тәртибен, янғын һәм юл хәрәкәте хәүефһеҙлеген һаҡлау, медицина тәьминәте өсөн яуаплы итеп тәғәйенләнгән.
Өфөлә һабантуй 12 июндә үтә.


text:
***
Халҡыбыҙға бөгөн һаҡланып ҡалыу ғына түгел, донъя йөҙө таң ҡалырлыҡ хеҙмәттәр ҙа күрһәтергә яҙһын – беҙ кемдән кәм! Иң мөһиме, беҙҙән булмай ул тигән ышанысһыҙлыҡты күңелдән йолҡоп ташларға кәрәк: ижтиһад иткән – моратына еткән.
Тыуған йылым яҡыныраҡ, үҙем аҡылһыҙыраҡ саҡта машинала елдерергә яратылды инде ул, яратмаған ҡайҙа!.. Егет кеше шулай дыуамалыраҡ булһындыр ҙа бит, моғайын.
Кисә Өфөлә ШОС һәм БРИКС илдәренең бәләкәй эшҡыуарлыҡ буйынса III форумы асылды.
Башҡортостанда йыл аҙағына тиклем 100-ҙән ашыу пенсионерҙы ғаиләләр үҙҙәренә аласаҡ. Әле 50 кеше опекундарға күсереү өсөн әҙерләнгән. Республикала оло йәштәгеләр декаднигына арналған матбуғат конференцияһында ғаилә, хеҙмәт һәм халыҡты социаль яҡлау министры Ленара Иванова ошо турала һөйләне.
Туған телдә белем бирелеүе, гәзит-журналдар нәшерләнеүе, радио, телевидение тапшырыуҙарының ойошторолоуы, милли мәҙәниәттең йәшәүе – туған тел үҫешен билдәләгән төп факторҙар. Улар иҫәбенә шулай уҡ телдең таралыу, ҡулланыу даирәһе лә инә.
Педагогия ветераны, журналист Зөһрә Бәшәрованың Шәһит Хоҙайбирҙин исемендәге премияға дәғүә итеүселәр исемлегенә индерелеүенә беҙ, яҡташтары, сикһеҙ шатландыҡ.
“Аслыҡты үткәргән, күберәк үлән ашап үҫкән балалар беҙ”, –тип йылмайып ҡаршы алды ул беҙҙе. Күпме генә ауырлыҡ кисерһә лә, донъяны яратыуы, күңеленең көрлөгө, йор теллелеге менән әсир итте Юғары Ҡарыш ауылында йәшәгән Йәннәтеләсмә Нурғәлиева. Кешеләр менән аралашыуҙан йәм табып йәшәй, бер минут та тик тормай.
Республика Башлығы Рөстәм Хәмитовтың Башҡортостандың дәүләт телдәрен һәм республика халыҡтары телдәрен үҫтереү саралары тураһындағы Указын ғәмәлгә ашырыу юлдары хаҡында халыҡ нимә уйлай? Ниндәй фекерҙәре, тәҡдимдәре бар?
Баш ҡаланың Октябрь районы хакимиәте өфөләргә Спорт һарайы янында урынлашҡан скверға исем һайларға, шулай уҡ ошонда башланғыс кластар уҡытыусыһына һәйкәл ҡуйыу-ҡуймауға ҡарата үҙ фекерҙәрен белдерергә тәҡдим итә.
Артҡа 1 2 3 4 5 6 7 8 9 10 ... 30 Алға
Бит башына
– Төн еткәс тырнаҡ ҡырҡма – шайтан уны ашыңа һалыр, ти торғайны өләсәйем. Ысынлап та ярамаймы, Нурмөхәмәт хәҙрәт?
Г. ИШЕМОВА.
Хәйбулла районы.


text:
“Сәсән барҙа телең тый” тигән хәҡиҡәт һис онотолмай ҙа ул, әммә йәне бар кешегә йөрәген ярып барған хистәрҙе ғәмгә еткереү форсаты ла бирелгән бит әле. Күренекле шағирәбеҙ Факиһа Туғыҙбаеваның ҡоласлы ижады, рухи асылы тураһында башҡорттоң мәшһүр зыялылары Мостай Кәрим, Зәйнәб Биишева, Ғайса Хөсәйенов, Рауил Бикбаев, Хәким Ғиләжев, Хәсән Назарҙар тос, үтемле һәм ихлас һүҙен әйткән. Матбуғатта күренә килгән бүтән мәҡәләләр ҙә ололар күңеленән сыҡҡан төп фекерҙе башҡортта бүтән ҡәүемдәрҙе күтәргән Марина Цветаева, Зөлфиә, Гөлшат Зәйнәшева, Фазу Алиевалар кимәлендәге оҫта Факиһа шиғриәтенең милли мәҙәниәтебеҙ хазинаһына әүерелеүен ҡеүәтләне.
“Сәсән барҙа телең тый” тигән хәҡиҡәт һис онотолмай ҙа ул, әммә йәне бар кешегә йөрәген ярып барған хистәрҙе ғәмгә еткереү форсаты ла бирелгән бит әле. Күренекле шағирәбеҙ Факиһа Туғыҙбаеваның ҡоласлы ижады, рухи асылы тураһында башҡорттоң мәшһүр зыялылары Мостай Кәрим, Зәйнәб Биишева, Ғайса Хөсәйенов, Рауил Бикбаев, Хәким Ғиләжев, Хәсән Назарҙар тос, үтемле һәм ихлас һүҙен әйткән. Матбуғатта күренә килгән бүтән мәҡәләләр ҙә ололар күңеленән сыҡҡан төп фекерҙе башҡортта бүтән ҡәүемдәрҙе күтәргән Марина Цветаева, Зөлфиә, Гөлшат Зәйнәшева, Фазу Алиевалар кимәлендәге оҫта Факиһа шиғриәтенең милли мәҙәниәтебеҙ хазинаһына әүерелеүен ҡеүәтләне.
Донъя. Кеше. Һүҙ. Ошо мәңгелек төшөнсәләр бейеклегенән һәм берлегенән ҡарағанда, күренекле башҡорт шағиры Муса Ғәлиҙең ижады үҙенең танылыу даирәһе менән дә, поэтик тәрәнлеге менән дә ысын классика өлгөһө булырлыҡ кимәлде тота. Донъя менән Кеше араһында әлеге Һүҙ ғәли йәнәптәре – уларҙы тоташтырыусы, берләштереүсе һәм йәшәү мәғәнәһен тултырғандай, асыл донъя барлығын йәмләгәндәй ҡөҙрәтле көс.
Майҙан йәнә гөрләй
Украинала сәйәси йәһәттән сетерекле хәл тыуһа, уның сиселешен Майҙанға сығып хәл итеүҙе ғәҙәт итеп алдылар. 2000 йылда уҡ оппозиция вәкилдәре Майҙанға сығып, ул саҡтағы президент Леонид Кучмаға ҡаршы акция ойошторғайны. 2004 йылдың ноябрь – декабре лә Украина өсөн бик боларышлы булды. Ул саҡта халыҡ премьер-министр Виктор Януковичтың президент һайлауҙа еңеүен танырға теләмәне. Һөҙөмтәлә яңынан һайлау үткәрелде, һәм “ҡыҙғылт-һары” революция еле менән власҡа оппозиция вәкиле Виктор Ющенко килде. 2007, 2010, 2011 йылдарҙа ла Украина халҡы Майҙанға сығып, митинг уҙғарып, сәйәси ҡарашын белдерә килде.
Бындай саралар хәүефле һәм карантинлы сирҙәр буйынса хәлдең ҡырҡа насарайыуына бәйле. Контроль өсөн ғәҙәттән тыш ведомство-ара комиссия ойошторолдо, уға Хөкүмәт Премьер-министры урынбаҫары Эрнст Исаев етәкселек итә. Комиссия составына ил һәм республика министрлыҡтары, ведомстволары, контроль органдары, көс структуралары, ҙур агросәнәғәт предприятиелары вәкилдәре инде, тип хәбәр ителә Башҡортостандың хоҡуҡи мәғлүмәт порталында.
Рәсәйҙең Төҙөлөш һәм торлаҡ-коммуналь хужалыҡ министрлығы мониторинг һөҙөмтәләре буйынса төбәктәрҙәге башҡарма власть органдары эшмәкәрлегенең һөҙөмтәлелеген билдәләне. Күрһәткестәрҙә йылытыу миҙгеленә әҙерлек сараларының барыһы ла — йылылыҡ, һыу, газ һәм электр менән тәьмин итеү, торлаҡ фонды менән инженерлыҡ инфраструктураһының паспорттары, яғыулыҡтың авария тупламы, етешһеҙлектәрҙе ваҡытында төҙәтеү, торлаҡ-коммуналь хужалыҡ предприятиеларының һәм халыҡтың коммуналь ресурстар өсөн бурысы — иҫәпкә алынған. Был йәһәттән Сахалин, Тамбов һәм Воронеж өлкәләре тәүге урындарҙы биләй.
Уҙған йыл йомғаҡтары буйынса Башҡортостандан тыш был исемлеккә тағы ла 22 төбәк инде. Республикабыҙ, 2011 йыл менән сағыштырғанда, күрһәткестәрен ярайһы уҡ яҡшыртҡан.
Рәсәйҙең Финанс министрлығы бындай мониторингты алты йүнәлеш буйынса үткәрә. Улар иҫәбенә бюджетты планлаштырыу, ҡаҙнаның үтәлеше, бурыс йөкләмәләренә, дәүләт милкенә идара итеү, дәүләт хеҙмәттәре күрһәтеү сифаты, шулай уҡ муниципаль берәмектәр менән финанс мөнәсәбәте, бюджет процесының асыҡлыҡ дәрәжәһе инә.
Ултырыш — сәғәт 10-да, теркәү 9-ҙа башлана.
Ҡалалағы 2-се дөйөм белем биреү мәктәбендә спорт залын төҙөү тамамланған. Уның смета хаҡы 12 миллион һумға баһаланһа, шуның 9,3 миллион һумын — Благовещендағы “Благо” хәйриә фонды, ҡалғанын урындағы бюджет тәьмин иткән. Ҡоролмалағы 1 квадрат метрҙың хаҡы — 27 мең һум.
Президент яңы залды ҡарап сыҡты һәм тәбрикләү һүҙе менән сығыш яһаны. Әйткәндәй, мәктәп бинаһына быйыл 100 йыл тулған. Уға капиталь ремонт кәрәк. 32 миллион һумлыҡ проект әле Мәғариф министрлығында ҡарала.
Сергей Александрович Молчанов 1960 йылдың 21 апрелендә Бәләбәй районының Приют ҡасабаһында тыуған. Юғары белемле — Һарытау политехник институтын тамамлаған.
Хеҙмәт юлын “Аксаковнефть” нефть һәм газ сығарыу идаралығында слесарь булып башлаған, унан һуң Совет Армияһы сафында хеҙмәт иткән. Артабан — “Башнефть” компанияһының Октябрьский технологик транспорт идаралығындағы ремонт-механика оҫтаханаһында мастер, начальник. 2002 — 2013 йылдарҙа Октябрьский ҡалаһы хакимиәте башлығының беренсе урынбаҫары, ҡала хакимиәте башлығы булды.


text:
Рөстәм Хәмитов 2012 йылда «Һабантуй» халыҡ байрамын үткәреү тураһындағы указға ҡул ҡуйҙы
17 майҙа Башҡортостан Президенты Рөстәм Хәмитов үҙенең указы менән 2012 йылда республиканың муниципаль райондарында «Һабантуй» халыҡ байрамын үткәреү графигын раҫланы.
Документҡа ярашлы, республика Хөкүмәтенә муниципаль район хакимиәттәре менән берлектә «Һабантуй» байрамын үткәреүҙе ойошторорға ҡушылды. Байрам үткәреү урындарында Башҡортостандың Һаулыҡ һаҡлау министрлығы медицина персоналының дежурға сығыуын ойошторорға тейеш. БР буйынса Эске эштәр министрлығы менән Рәсәй Ғәҙәттән тыш хәлдәр министрлығының БР буйынса Баш идаралығына йәмәғәт тәртибен һаҡлауҙы, юл хәрәкәте хәүефһеҙлеген тәьмин итеү һәм байрам сараларында янғын хәүефһеҙлеге сараларын күрергә кәңәш ителде, тип хәбәр итә республика башлығының матбуғат хеҙмәте.


text:
Латыш тарихи-мәҙәни үҙәге шишмәләрҙе таҙартыу буйынса акция үткәрҙе
«Максим Горький» латыш тарихи-мәҙәни үҙәге Башҡортостандың Архангел районында шишмәләрҙе таҙартыу буйынса экологик акция үткәрҙе. Өмә ауыл Мәҙәниәт йорто хеҙмәткәрҙәре ярҙамында үткәрелде. Акцияла ҡатнашыусылар Максим Горький ауылы эргәһендәге шишмәләрҙе сүп-сарҙан таҙартты. Был урындарҙа ауыл халҡы ял итеү зоналарын булдырырға ниәтләй. Ойоштороусылар һүҙҙәренсә, экологик өмәләр үткәреү буйынса бындай тәжрибә районда дауам ителәсәк.


text:
Төркиә телеканалы Башҡортостан тураһында фильм күрһәтте
ӨФӨ, 2014 йыл, 6 ноябрь. /«Башинформ» мәғлүмәт агентлығы/.
«ТРТ-Аваз» Төркиә дәүләт телеканалы эфирында Башҡортостан тураһында фильм күрһәтелде. Уны Төркиә телеканалының видеотөркөмө быйыл 9-12 октябрҙә республикала булғанда төшөргән.
«ТРТ-Аваз» — Төркиә, Әзербайжан, Ҡырғыҙстан, Үзбәкстан, Ҡаҙағстан территорияларында тәүлек әйләнәһенә эфирға сыҡҡан, Төркиә Республикаһының иң эре телеканалдарының береһе. Телеканал тапшырыуҙары милли сәнғәт шедеврҙары, төрки донъяның мәҙәни ваҡиғалары тураһында һөйләй. Тапшырыуҙа Башҡортостан һәм башҡорттар өсөн матди һәм мәҙәни мираҫтың мөһим, «бренд» объекттары сағылыш таба: «Урал батыр» эпосы һәм Шүлгәнташ мәмерйәһе, көрәш һәм ҡурай, думбыра һәм башҡорт балы.
Октябрь башында Өфөлә уҙған Милли спорт төрҙәре фестивале милли көрәште күрһәтеү майҙансығы булып торҙо. Республикала популяр булған милли көрәштең тарихы һәм уның үҫеш перспективалары хаҡында Башҡортостандың Милли көрәш һәм билбаулы көрәш федерацияһы рәйесе Вәкил Ильясов һөйләне.
Башҡорттарҙың милли мәҙәниәтенең һәр элементы был халыҡтың батырҙарса тарихы тураһында һөйләй. Башҡорт дәүләт филармонияһы солисы Ильяс Ҡарабулатов тәҡдим иткән «Ҡаһым-түрә» бейеүендә милли башҡорт батырҙарының береһе — Ҡаһым Мырҙашев — 1812 йылдағы Ватан һуғышында һәм рус армияһының Сит илгә хәрби хәрәкәттәрҙә күрһәткән батырлығы һәм ҡаһарманлығы өсөн миҙалдар һәм ордендар менән наградланған герой сағылдырылған.
Каналдың киң аудиторияһына республиканың гербында һәм флагында урын алған Башҡортостандың символы ла – милли музыка ҡоралы ҡурай ҙа күрһәтелгән. Төркиә аудиторияһы өсөн ҡурай моңон Башҡортостандың атҡаҙанған артисы, республика конкурстары лауреаты, «Ҡарауанһарай» фольклор-эстрада төркөмөндә ҡатнашыусы Илшат Ишморатов уйнаны. Сәсәндәрҙә – халыҡ бәйетселәрендә популяр булған думбыра ла башҡорт мәҙәниәтенең айырылғыһыҙ элементы булып тора. Был музыка ҡоралы һәм бәйеттәр башҡорттарҙы туғандаш ҡаҙаҡ халҡы менән берләштерә. Халыҡ-ара фестивалдәр еңеүсеһе, музыка ҡоралын үҙенселекле эшкәртеү өсөн диплом менән билдәләнгән Алмас Ишмөхәмәтов думбырала уйнап күрһәтте. Дөйөм төрки халыҡ музыка ҡоралдары менән берҙәм сифаттары һәм ҡурайҙың, думбыраның айырмалы үҙенсәлектәре хаҡында журналист, «Башинформ» мәғлүмәт агентлығының мәҙәниәт буйынса күҙәтеүсеһе Ләйлә Аралбаева һөйләне.
Башҡорт балы – Башҡортостандың бренды. Ысын солоҡ балы артынан телевидение төркөмө дүрт ҡурсаулыҡ төпкөлөнә – Бөрйән районына йүнәлде. Ағаста ырыу тамғаһы уйып яҙылған солоҡ эргәһендә төрөк журналисы башҡорт солоҡсолоғоның ғөрөф-ғәҙәттәре тураһында һөйләне.
Телевизион фильм Башҡортостан территорияһында урынлашҡан үҙенсәлекле иртә палеолит ҡомартҡыһы – Шүлгәнташ мәмерйәһе хаҡында бәйән итә. Тележурналист ЮНЕСКО-ның Бөтә донъя мәҙәни мираҫының яҡынса исемлегенә индерелгән ҡомартҡының «Урал батыр» башҡорт халыҡ эпосы менән тығыҙ бәйләнештә булыуын билдәләй.


text:
Фото:
Башҡортостан картуф һәм йәшелсәләр һатып аласаҡ
Фото:
Уңышһыҙ 2010 йыл республиканы игенһеҙ генә ҡалдырманы – картуф менән йәшелсәләр ҙә уңманы. Хатта һуғарыу ойошторолған участкаларҙа ла картуф уңышы былтырғынан кәмендә бер ярым тапҡырға түбәнерәк булды: сиктән тыш ҡоролоҡ үҙен һиҙҙерҙе.
Хөкүмәт муниципаль властарға үҙ бюджет учреждениеларын һәм халыҡты картуф һәм йәшелсәләр менән тәьмин итеү мәсьәләһе менән үҙ аллы шөғөлләнергә ҡушты.
— Үҙәкләштерелгән килтереү һәм был маҡсаттарға бюджет аҡсаһы бүлеү булмаясаҡ, — ти БР Хөкүмәте Премьер-министры урынбаҫары Шамил Вахитов. – Һәр ҡала һәм район үҙ эшҡыуарҙары менән бергә юлын табырға тейеш. Хакимиәттәр мәсьәләләрҙе үҙҙәре хәл итә. Башпотребсоюз менән Сауҙа һәм ҡулланыусыларҙың хоҡуҡтарын яҡлау буйынса дәүләт комитеты ла ситтә ҡалмаясаҡ: 1 сентябргә тиклем улар республика Хөкүмәтенә картуфты ҡайҙан һәм күпме күләмдә һатып аласаҡтары һәм һатасаҡтары тураһында хәбәр итергә тейеш. Был эште ҡаты контролгә алырға кәрәк. Дәүләт комитетына күмәртә базалары, келәттәре һәм һаҡлағыстары булған эшҡыуарҙарҙы ойошторорға кәрәк.
Ойоштороу мәсьәләләрен хәл итеүгә һәм картуф килтереүгә ни бары ай ярым-ике ай ваҡыт ҡалған: һуңынан ҡырауҙар башланасаҡ һәм картуф ташып булмаясаҡ. Картуфты Алтайҙан, Астрахань өлкәһенән, Томск, Омск, Новосибирск, Красноярск яҡтарынан килтерергә мөмкин – был территориялар менән бәйләнеш урынлаштырылған. Белоруссия ла картуф һатырға әҙер.
Шамил Вахитов әйтеүенсә, бөгөнгә хаҡты Белоруссия ғына атаны: 12,5 һум. Тейәү һәм ташыу хаҡынан тыш. Бер вагон картуф 140 мең һум самаһы торасаҡ. Рәсәй төбәктәре уңыш йыя башлағас ҡына үҙ хаҡтарын әйтәсәк.


text:
Төбәктә эшҡыуарлыҡ нигеҙҙәре буйынса курстар башлана
3-28 сентябрҙә Башҡортостан Республикаһының Эшҡыуарлыҡ һәм туризм буйынса дәүләт комитеты Башҡорт дәүләт аграр университеты менән берлектә яңы эш башлаған эшҡыуарҙар өсөн ҡыҫҡа сроклы белем биреү курстарын үткәрә.
Курстарға республиканың Архангел, Иглин, Ҡырмыҫҡалы Өфө, Шишмә райондарында йәшәүсе киләһе категория граждандары саҡырыла: уҡыу йорттарының сығарылыш курс студенттары, эшҡыуарлыҡ менән шөғөлләнергә теләүсе эшһеҙҙәр, эштән сығарыу ҡурҡынысы янаған граждандар, шулай уҡ быйыл үҙ эштәрен асҡан йәки 2010-2011 йылдарҙа бизнестың башланғыс стадияһында субсидия формаһында финанс ярҙамы алған эшҡыуарҙар.
Уҡытыу программаһына бухгалтер иҫәбе һәм һалым, бизнесты планлаштырыу һәм бизнес-план төҙөү методикаһы, фирма иҡтисадында маркетинг роле һәм әһәмиәте, предприятиены ойоштороу ҡағиҙәләре һәм башҡа дәрестәр индерелгән.
Программа тамамланғас, барыһына ла билдәләнгән өлгөләге танытмалар тапшырыласаҡ.


text:
Башҡортостан уҡыусылары авиация тарихы буйынса халыҡ-ара олимпиадала наградалар алды
Мәскәүҙә А.Ф.Можайский исемендәге X Халыҡ-ара авиация һәм һауала осоу тарихы буйынса олимпиадала еңеүселәрҙе наградлау тантанаһы үтте. Тәбрикләнеүселәр араһында Башҡортостан вәкилдәре лә бар.
Олимпиаданы ойоштороусылар булып Рәсәй Машина эшләүселәр союзы ярҙамында Авиатөҙөүселәр клубы, Авиация һәм һауала осоу фәндәре акдемияһы сығыш яһаны.
Ағиҙел ҡалаһының 2-се урта мәктәбе уҡыусыһы Альбина Әхмәтйәнова өсөнсө урын яулаһы, Өфөнөң 123-сө мәтәбе уҡыусыһы Денис Ғәзетдинов «Тамашасы һөйөүе призы»на лайыҡ булды, тип хәбәр иттеләр «Башинформ» агентлығына Рәсәй Машина эшләүселәр союзының Башҡортостан төбәк бүлексәһенән.
Үҫмерҙәрҙең ижади эштәренә профессиональ жюри баһа бирҙе. Уның составында ғалимдар, авиатөҙөлөш предприятиелары хеҙмәткәрҙәре, элекке летчик-космонавттар, шулай уҡ ижади интеллигенция һәм киң мәғлүмәт саралары вәкилдәре булды.
Рәсәй Машина эшләүселәр союзы еңеүселәргә ҡиммәтле бүләктәр тапшырҙы.


text:
Баш ҡалала тәүге шиғри бәйге еңеүсеһе Эвита Гайнеттың ижад кисәһе була
ӨФӨ, 2016 йыл, 15 ноябрь. /«Башинформ» мәғлүмәт агентлығы, Гөлфиә Акулова/.
Өфөлә «Башҡортостан» дәүләт телерадиокомпанияһының «...Әйтер һүҙем бар!» проекты еңеүсеһе Эвита Гайнеттың «Ауыр икән — тимәк, һин тере» тип аталған ижад кисәһе була.
Йәш башҡорт шағирәһе көй аҫтында яратҡан шиғырҙарын уҡыясаҡ. Бынан тыш, Эвита Гайнет уҡыусылар менән асыҡ диалог алып барасаҡ.
Эвита Гайнет — Башҡортостан яҙыусылары һәм шағирҙарының ижади берекмәһе ағзаһы. Белорет районында тыуып үҫкән, рус телендә шиғырҙар яҙа. Санкт-Петербургта күп һанлы шиғри кисәләрҙә ҡатнаша. «Студенттар сәнғәте төнө» йәштәр ижады фестивале финалсыһы, Мәскәүҙә «Һүҙ» икенсе шиғри фестиваль еңеүсеһе, Ульяновскиҙа «Станция «Белая» II асыҡ ҡала шиғри конкурсы финалсыһы.
Кисә 25 ноябрҙә «Башҡортостан» лайфстайл-үҙәгендә уҙа. Адресы: Менделеев урамы, 203а. Сара киске сәғәт 8-ҙә башлана. Тулыраҡ мәғлүмәт — «Бәйләнештә» социаль селтәрендәге төркөмдә.


text:
26-05-2016, 16:02 / Йәмғиәт
Ауылға кино килде
Үткәл ауылында клуб 1956 йылда тѳҙѳлә. Быға тиклем клуб ролен мәктәп үтәгән: иртән балалар уҡыһа, кистәрен концерт, кино күрһәткәндәр. Клубты ул саҡта бригадир булып эшләгән Шығай ауылы егете, Бөйөк Ватан һуғышы ветераны Мәһәҙей Бикбай улы Әбсәләмов тѳҙѳтә. Клуб булмағанда йәштәр аулаҡ ѳйгә йыйылған. Улар, тамаҡтары икмәккә, ѳҫтәре кейемгә мохтаж булһа ла, киске уйынға йѳрѳгән. Был бина әле лә бар. 1968 йылдың 11 майында аталы- уллы, ағайлы Сафуановтарҙың ѳс йорто янып ҡуйҙы. Шунан һуң был клуб бинаһын күп ғаиләле һуғыш ветераны Низамитдингә бирҙеләр. Колхоз яңы клуб һалдырҙы. Кино ауылға...


text:
«Уралтехнострой-Туймазыхиммаш» производствоны яңырта
Былтыр Башҡортостанда 45 миллиард һумлыҡ республика өсөн мөһим тиҫтәләгән яңы производстволар файҙаланыуға тапшырылды. Был төбәктең 26 предприятиеһында алты меңдән ашыу эш урыны булдырырға һәм һаҡлап алып ҡалырға ярҙам итте.
Модернизация менән эҙмә-эҙлекле шөғөлләнеүсе предприятиелар араһында «Уралтехнострой-Туймазыхиммаш» асыҡ акционерҙар йәмғиәтен айырып күрһәтергә мөмкин. Был завод Рәсәйҙең һыйымлы һәм йылылыҡ алмашыу ҡорамалдары, һауа менән һыуытыу колонналары һәм аппараттары, ҡаҙан-утилизаторҙар, нефть-газ сепараторҙары һәм фильтрҙар етештереү буйынса төп предприятиелары иҫәбенә инә. Техник мөмкинлектәре һәм продукцияның сифаты буйынса «Уралтехнострой-Туймазыхиммаш» нефть химияһы машиналары эшләүҙә алдынғы позициялар биләй.


text:
Һеҙ фотола күргән малайҙар – синыфыбыҙҙың ғорурлығы. Улар – көслө, өмөтлө спортсыларыбыҙ. Физкультура, хеҙмәт дәрестәрен яраталар, көтөп алалар.
Уҡытыусыларыбыҙҙан да бик уңдыҡ. Хеҙмәттән – Булат Салауат улы Туҡтамышев, ә физкультуранан Вәзих Минвәғиз улы Әфләтүнов һәм Илмир Марат улы Түләбаев уҡыта. Уларҙы хөрмәт итәбеҙ, дәрестәре бик ҡыҙыҡлы һәм матур үтә.
Илмир Марат улы быйыл ғына эшкә килһә лә, бөтәбеҙҙең дә ихтирамын яулап өлгөрҙө. Малайҙарыбыҙҙың барыһы ла район, ҡала һәм республика сараларында бик әүҙем ҡатнаша, призлы урындар яулай. Вәзих Минвәғиз улы – гимназиябыҙҙың элекке уҡыусыһы ла. Булат Салауат улы ла күп йылдар эшләй, бөтәһе лә уны белә һәм ярата.
Малайҙарыбыҙ ысын батырҙар кеүек. Наил Мөхтәров – синыфтағы иң көслө спортсы. Баскетбол һәм волейболды ярата. Каратэ буйынса миҙалдары ла бар. Йөҙөү менән шөғөлләнә, ә бәләкәй сағында футбол секцияһына йөрөгән.
Арыҫлан Әбдрәхимов каратэ менән шөғөлләнә, футбол һәм хоккей уйнарға әүәҫ, бәләкәй сағында хоккейға йөрөгән. Арыҫлан тырыш, телгә лә шәп, бар синыфты һәм уҡытыусыларҙы көлдөрөп, кәйефтәрен күтәрә.
Айнур Баһауетдинов – беҙҙең боксёр, баҫалҡы һәм ярҙамсыл малай. Ҡыҙҙарға ҡарата ихтирамлы, башҡаларҙан айырылып тора. Атаһына оҡшап, тарих фәнен ярата.
Искәндәр Муллағәлләмов – матур тауышлы йырсы. Башланғыс синыфтарҙа «Тылсым» йыр түңәрәгенә йөрөнө, төрлө сараларҙа ҡатнаша ине. Матур итеп шиғырҙар, әкиәттәр һөйләй.
Киләсәктә Ватандың ҡыйыу һаҡсылары, рухлы, илһөйәр булып үҫерҙәр, тип ышанам.
Руфина ЛОҠМАНОВА, VI «А» синыфы уҡыусыһы.
Өфө ҡалаһы, Фатима Мостафина исемендәге 20-се башҡорт гимназияһы.


text:
Республика Михаил Нестеровтың тыуыуына 150 йыл тулыуҙы билдәләүгә әҙерләнә
Республика Хөкүмәте йортонда билдәле рус рәссамы, Башҡорт дәүләт художество музейына нигеҙ һалыусы, РСФСР-ҙың атҡаҙанған сәнғәт эшмәкәре Михаил Васильевич Нестеровтың тыуыуына 150 йыл тулыуҙы билдәләүгә әҙерлек һәм уны үткәреү буйынса кәңәшмә үтте.
Быйыл 31 майҙа билдәле яҡташыбыҙҙың тыуыуына 150 йыл туласаҡ. Үткән йылдың авгусында Башҡортостан Президенты Рөстәм Хәмитов юбилейҙы үткәреү буйынса Указға ҡул ҡуйғайны.
Башҡортостан Республикаһы Премьер-министры урынбаҫары Салауат Сәғитов үткәргән кәңәшмәлә юбилейға бәйле төп саралар, Башҡорт дәүләт художество музейы бинаһын реконструкциялау һәм Өфөлә Нестеров исемен мәңгеләштереү мәсьәләләре тикшерелде.
Рәссамдың тыуған көнөнә Ленин урамы, 14/16 адресы буйынса урынлашҡан йортта рәссамдың барельефы менән мемориаль таҡтаташ асыу тантанаһы планлаштырыла. Элек был урында рәссам йәшәгән йорт булған.
Сентябрҙә Өфөлә бер нисә юбилей сараһы үткәреләсәк, Асыҡ республика балаларҙың художестволы ижады конкурсына йомғаҡ яһаласаҡ.
Төп саралар башланыуға Ленин урамы менән Ибраһимов бульвары киҫешкән урында «Нестеров скверы» ял зонаһы төҙөкләндереләсәк. Алдағы йылдарҙа шулай уҡ Өфө урамдарының береһенә Нестеров исемен биреү, бөйөк рус рәссамына һәйкәл ҡуйыу планлаштырыла, тип хәбәр иттеләр республика Хөкүмәтенең матбуғат хеҙмәтенән.


text:
Рәсәй халыҡтар дуҫлығы университеты
Рәсәй халыҡтар дуҫлығы университеты — Федераль дәүләт бюджет автоном юғары һөнәри белем биреү учреждениеһы. «Рәсәй халыҡтар дуҫлығы университеты» 1960 йылда асылған. Рәсәйҙең башҡалаһы Мәскәү ҡалаһында урынлашҡан.
2015 йылдан Донъя фән-мәғариф үҙәктәр араһында алдынғы Рәсәй университеттары конкурентлығын күтәреү проектта ҡатнаша [1].
Йөкмәткеһе
Факультеттар һәм институттар[2][үҙгәртергә | вики-тексты үҙгәртергә]
Факультеттар[үҙгәртергә | вики-тексты үҙгәртергә]
- Аграр факультеты
- Инженер факультеты
- Гуманитар һәм социаль фәндәр
- Урыҫ теле факультеты
- Физика-математика һәм тәбиғи фәндәр факультеты
- Филология факультеты
- Экология факультеты. Факультет эргәһендә HSE-management үҙәге бар.
- Иҡтисад факультеты
Институттар[үҙгәртергә | вики-тексты үҙгәртергә]
- Медицина институты
- Юридик институты
- Сит телдәр институты
- Туризм институты
Һәм башҡа
Тамамлаусылар[үҙгәртергә | вики-тексты үҙгәртергә]
- Навальный Алексей Анатольевич – рәсәй сәйәсмәне, оппозиционер.
- Владимир Филиппов – 1998-2004 йылдарҙа Рәсәй Федерацияһы Мәғариф һәм Фән Министры
- Мәхмүд Аббас - фәләстин сәйәсмәне, Фәләстин Дәүләте президенты.
Филиалдар[үҙгәртергә | вики-тексты үҙгәртергә]
Рәсәй халыҡтар дуҫлығы университеты филателияла[үҙгәртергә | вики-тексты үҙгәртергә]
- ↑ Подробнее о Проекте. www.5top100.ru.
- ↑ Учебные подразделения РУДН


text:
Раил Сарбаев матбуғат конференцияһы үткәрҙе
Бөгөн Республика Йортонда Башҡортостан Хөкүмәте Премьер-министры Раил Сарбаев матбуғат конференцияһы үткәрҙе.
Премьер менән осрашыуға федераль, төбәк һәм урындағы кимәлдәге гәзит-журнал һәм электрон баҫмалар вәкилдәре килде.
Йәнле ҡыҙыҡлы диалог ике сәғәт ярым буйына барҙы. Журналистар Премьер-министрға үҙ уҡыусыларын иң ныҡ ҡыҙыҡһындырған һорауҙарҙы бирҙе. Бөгөн республикала йәшәүсе һәр кешене борсоған нәмәләр хаҡында төплө һөйләшеү килеп сыҡты. Көрсөккә ҡаршы сәйәсәт, бюджет процесы, монопрофилле биләмәләр яҙмышы, халыҡты эш менән тәьмин итеү, социаль проблемаларҙы хәл итеү... – бөтә һорауҙарға журналистар тулы нигеҙле яуаптар алды.


text:
Рөстәм Хәмитов Башҡортостан һайлаусыларына ҙур ышаныс күрһәткәндәре өсөн рәхмәт әйттеФото: Андрей Старостин
Рөстәм Хәмитов Башҡортостан һайлаусыларына ҙур ышаныс күрһәткәндәре өсөн рәхмәт әйтте
Рөстәм Хәмитов Башҡортостан һайлаусыларына ҙур ышаныс күрһәткәндәре өсөн рәхмәт әйттеФото: Андрей Старостин
ӨФӨ, 2014 йыл, 16 сентябрь. /«Башинформ» мәғлүмәт агентлығы, Ғәлиә Нәбиева/.
Рөстәм Хәмитов республика халҡына, берҙәм тауыш биреү көндө 14 сентябрҙә уҙған, һайлауҙарҙа, һайлау процесында әүҙем ҡатнашҡандары өсөн рәхмәт әйтте.
— Һайлауҙарға әүҙем йөрөү, һис шикһеҙ, бөгөн алған һөҙөмтәләрҙе алдан билдәләне, — тине республика етәксеһе төбәктең алдынғы киң мәғлүмәт саралары журналистары өсөн ойошторолған брифингта.
Рөстәм Хәмитов ҙур эш атҡарған һәм граждандарҙы, һайлаусыларҙы эшләп килгән төбәк етәксеһе өсөн тауыш бирергә ышандыра алған үҙенең ышаныслы кешеләренә ҙур рәхмәтен белдерҙе. Республика етәксеһе һайлауҙарҙа ҡатнашҡандарҙың барыһына ла, шул иҫәптән республика Президенты вазифаһына кандидаттарға ла рәхмәт һүҙҙәре менән мөрәжәғәт итте.
— Бөтәһе лә намыҫлы, асыҡ эшләне, беҙҙең арала бәхәстәр, кәрәкмәгән хәлде киҫкенләшеү осраҡтары булманы һәм шуға ла һайлауҙар тыныс, тура, лайыҡлы уҙҙы, — тип баһа бирҙе үткән кампанияға Рөстәм Хәмитов.
Республика етәксеһе йәмғиәттә төрлө ҡараштар булыуға, тауыш биреүҙә ҡатнашҡан һайлаусыларҙың 20 проценты тауыштарын башҡа кандидаттарға биреүҙәренә үҙенең аңлауын белдерҙе.
— Был бөтөнләй ғәҙәти күренеш һәм шулай булырға тейеш тә тип иҫәпләйем, — тине Рөстәм Хәмитов.
Шул уҡ ваҡытта, ул «һандарға ҡарап фекер йөрөткәндә һөҙөмтә яҡшы ғына», тип билдәләне.
— Тәү сиратта, минең өсөн тауыш биргән кешеләр алдында ҙур яуаплылыҡ тоям һәм алдан эшләп килгән эшемде шулай уҡ яуаплы, намыҫлы итеп дауам итәсәгемде аңлайым һәм, әлбиттә, кешеләрҙең ышаныстарын аҡларға тырышасаҡмын.


text:
Бюджет-ара мөнәсәбәттәрҙе үҫтереү мәсьәләләре тикшерелде
РФ Хөкүмәте Рәйесе урынбаҫары, РФ финанс министры Алексей Кудрин менән БР Хөкүмәте Премьер-министры Раил Сарбаевтың Мәскәүҙә үткән эшлекле осрашыуында бюджет-ара мөнәсәбәттәрҙе үҫтереү мәсьәләләре тикшерелде.
Рәсәй закондарындағы яңылыҡтар төбәк бюджеттарының табышлы өлөшөн байтаҡҡа кәметте һәм улар өсөн өҫтәмә финанс йөкләмәләре индерҙе. Шуға күрә бюджет-ара мөнәсәбәттәр тикшерелгән мәсьәләләр исемлегендә төп урынды биләне. Осрашыу барышында, яҡын арала республика бюджетының 2010 йылға килемле һәм сығымлы өлөштәрен иҫәпләп сығарыу параметрҙары аныҡланасаҡ, тип билдәләнде.
Мәскәүҙә дәүләттең социаль мөһим йөкләмәләрен финанслау, шул иҫәптән ауыл педагогтарына коммуналь хеҙмәтләндереүҙәрҙең бер өлөшөн компенсациялау мәсьәләләре айырым тикшерелде. Уларға социаль ярҙам сараларын киңәйтеү коммуналь хеҙмәтләндереүҙәрҙең бер өлөшөн айлыҡ компенсациялауҙы 4,5 тапҡырға — 182 һумдан 821 һумға тиклем арттырыуға килтерҙе. Үҙ сиратында, республиканың был йүнәлеште финанслауға йыллыҡ талаптары күләме лә үҙгәрә.
Осрашыу барышында ҡоролоҡ эҙемтәләре лә тикшерелде, республикала 652,6 мең гектар майҙандағы сәсеүлектәр ҡоролоҡтан зыян күрҙе, ә зыяндың дөйөм суммаһы 7,4 миллиард һум тәшкил итте.
Республика Хөкүмәте 250 миллион һум күләмендә ярҙам күрһәтте. Ләкин был аҡса ғына аҙ, ауыл хужалығы тауарҙары етештереүселәр күргән зыяндың бер өлөшөн ҡаплауға 2 миллиард һумдан ашыу күләмендә бюджет кредиты бүлеү талап ителә.


text:
Өфө менән Бакуҙы һауа күпере бәйләйәсәк
5 ноябрҙән «Өфө» Халыҡ-ара аэропортынан Бакуға осорға мөмкин буласаҡ. Азербайжан баш ҡалаһына самолеттар аҙна һайын йома көнө оҙатыласаҡ.
Яңы маршрут буйынса тура регуляр рейстар «Урал авиалиниялары»ның Airbus-320 самолеттарында атҡарыласаҡ.
Элек Башҡортостан баш ҡалаһынан Кавказдағы иң ҙур ҡалаға Мәскәү аша транзит менән генә осорға мөмкин ине.
Белгестәр билдәләүенсә, өфөлөләр яғынан Бакуға ҡыҙыҡһыныу ярайһы уҡ ҙур, шуға күрә рейстар тулы булыр тип күҙаллана.


text:
Константин Толкачев Төркиәнең Бөйөк Милли Йыйылышы делегацияһы менән осрашты
ӨФӨ, 2014 йыл, 28 ноябрь. /«Башинформ» мәғлүмәт агентлығы, Арина Рәхимҡолова/.
Башҡортостандың Дәүләт Йыйылыш Йортонда республика парламенты Рәйесе Константин Толкачев Төркиәнең Бөйөк Милли Йыйылышы делегацияһы менән осрашты. Дәүләт Йыйылышы спикеры Төркиәнең Бөйөк Милли Йыйылышының Рәсәй менән Дуҫлыҡ төркөмө етәксеһе Сәлих Капусуз менән әңгәмәләште, яҡтар иҫтәлекле бүләктәр биреште.
Константин Толкачев Башҡортостандың социаль-иҡтисади үҫеше тураһында һөйләне, 2015 йылда республиканың ШОС һәм БРИКС эре халыҡ-ара саммиттарын уҙғарыу урыны буласағын хәтергә алды.
— Башҡортостан ошондай юғары кимәлдәге саммиттарҙы уҙғарыу урыны итеп тиккә генә һайланмаған. Республикабыҙ халыҡ-ара һәм тышҡы иҡтисади хеҙмәттәшлекте әүҙем үҫтерә, донъяның 90-дан ашыу иле менән сауҙа-иҡтисади бәйләнеште тота. Төркиә Республикаһы менән хеҙмәттәшлегебеҙ уңышлы тышҡы сауҙа бәйләнештәре үҫешенең миҫалы булып тора ала. 1996 йылдың июненән алып Башҡортостан Республикаһы һәм Төркиә Республикаһы Хөкүмәттәре араһында сауҙа-иҡтисади, ғилми-техник һәм мәҙәни хеҙмәттәшлек тураһындағы Килешеү ғәмәлдә, — тип хәбәр итте Константин Толкачев.
БР Дәүләт Йыйылышы Рәйесе ике яҡлы хеҙмәттәшлектең машина эшләүҙә, нефть химияһында, ауыл хужалығында, туризмда, шулай уҡ еңел һәм аҙыҡ-түлек сәнәғәттәрендә уңышлы үҫеүен билдәләне.
— Республикабыҙҙан яғыулыҡ-энергетика комплексы продукцияһы, дизель яғыулығы, органик химия, ашламалар, полиэтилен, синтетик каучук экспортлана. Төркиәнән машиналар һәм ҡорамалдар, резина, быяла ҡойоу өсөн формалар, экскаваторҙар, тағылмалар һәм цистерналар, металдар һәм уларҙан изделиелар, шулай уҡ аҙыҡ-түлек индерелә, — тип аңлатты Константин Толкачев.
Республика парламенты Рәйесе Башҡортостанда Төркиә капиталы ҡатнашлығында ойошторолған 93 предприятиеның эшләгәненә аныҡлыҡ индерҙе. Уртаҡ предприятиелар күбеһенсә күмәртә һәм ваҡлап һатыуҙа, төҙөлөштә, аҙыҡ-түлек, йорт йыһазы, кейем, ҡорамалдар етештереүҙә, шулай уҡ кафе һәм ресторандар эшмәкәрлеген ойоштороуҙа махсуслаша.
Үҙ сиратында, Сәлих Капусуз сәфәрҙең әһәмиәтен билдәләне.
— Көнбайыштың күп кенә илдәре Рәсәйгә ҡаршы санкциялар индерҙе, бәхәстәр шулай уҡ Төркиә эргәһенә лә яҡынлаша. Дуҫлыҡ тарихтың нәҡ ошондай ҡатмарлы осоронда билдәләнә, — тине Төркиә делегацияһы башлығы.
Ул Башҡортостан менән Төркиә араһында сауҙа мөнәсәбәттәрен артабан да үҫтереү, уларҙы яңы кимәлгә сығарыу кәрәклеген айырып әйтте.


text:
Республикала «Социнвестбанк» тотороҡло эшләй башланы
ӨФӨ, 2015 йыл, 1 сентябрь. /«Башинформ» мәғлүмәт агентлығы, Сергей Захаров/.
Һауыҡтырыу процедураһынан һуң «Социнвестбанк» тотороҡло эшләй башланы. Хәҙерге ваҡытта финанс учреждениеһында клиенттар өсөн төрлө вкладтар линейкаһы әҙерләнгән һәм файҙаланыла, ул юғары процент һәм капиталлаштырыу менән депозит һайларға мөмкинлек бирәсәк.
Әлеге мәлдә вкладтар буйынса ғәмәлдәге процент ставкалары пенсионерҙар, шулай уҡ аҡса һалыусыларҙың башҡа категориялары өсөн дә ҡыҙыҡтырырлыҡ, тип ышандырҙылар банкта.
Физик шәхестәрҙең республика биләмәһендәге «Социнвестбанк» асыҡ акционерҙар йәмғиәтенә вкладтары хаҡында тулыраҡ мәғлүмәт банктың рәсми сайтында бирелгән.
Иҫегеҙгә төшөрәбеҙ, августа Үҙәк банк «Социнвестбанк»ты һауыҡтырыу тураһында ҡарар ҡабул итте. Был процедураға «Рәсәй капиталы» йәлеп ителгән. 17 августа Башҡортостан Башлығы Рөстәм Хәмитов «Рәсәй капиталы» банкы идараһы рәйесе Михаил Кузовлев менән осрашты. Яҡтар «Социнвестбанк»ты һауыҡтырыу мәсьәләләрен һәм уның тотороҡло эшен тергеҙеү сараларын тикшерҙе.


text:
Өфөлә популяр йырсы, «Тыуған яҡ» хитын башҡарыусы Вәсилә Фәттәхова арабыҙҙан китте
ӨФӨ, 2016 йыл, 27 ғинуар. /«Башинформ» мәғлүмәт агентлығы, Ләйлә Аралбаева/.
26 ғинуарҙа Өфөлә популяр йырсы, «Тыуған яҡ», «Яңғыҙ миләш», «Атайым» хиттарын башҡарыусы Вәсилә Фәттәхова арабыҙҙан китте.
Бөгөн төндә социаль селтәрҙәрҙә йырсының яҡын дуҫтары ошо хаҡта хәбәр итте. 2015 йылдың 27 декабрендә уның икенсе сабыйы — ҡыҙы донъяға килде, шунан һуң ҡатмарлыҡтар башланды. Төрлө дауаханаларҙа операция үткәргәндән һуң ул Республика клиник дауаханаһында вафат булды.
Вәсилә Фәттәхова Белорет ҡалаһында тыуған. Учалы сәнғәт колледжының хор бүлеген тамамлаған, Өфө дәүләт сәнғәт институтының вокал бүлегендә уҡыған. Эстрадала танылған йырсы Айҙар Ғәлимовтың төркөмөндә эшләй башлай.
Башҡортостандың һәм Татарстандың атҡаҙанған артисткаһы, ул күп йылдар эстрадала эшләне, татар һәм башҡорт телдәрендә йырланы. Йырсы моңло тауышы менән миллиондарса тамашасыны әсир итте. Вәсилә Фәттәхованың тәүге башҡарған йыры республикала ҙур популярлыҡ яуланы. Урал Рәшитовтың «Тыуған яҡ» йырын башҡорт, татар телдәрен белмәүселәр ҙә хәтерендә ҡалдырҙы.
Йырсы иртәгә Өфөлә ерләнәсәк, аныҡ урыны һәм ваҡыты һуңғараҡ билдәле буласаҡ.


text:
Башҡортостанда «Үҙем йырлайым, үҙем уйнайым» төбәк-ара конкурсы уҙа Фото: Олег Яровиков
Башҡортостанда «Үҙем йырлайым, үҙем уйнайым» төбәк-ара конкурсы уҙа
Башҡортостанда «Үҙем йырлайым, үҙем уйнайым» төбәк-ара конкурсы уҙа Фото: Олег Яровиков
ӨФӨ, 2016 йыл, 11 май. /«Башинформ» мәғлүмәт агентлығы, Әлим Фәйезов/.
Төбәктә Башҡортостандың һәм Татарстандың халыҡ артисы Фән Вәлиәхмәтовтың ижадына арналған «Үҙем йырлайым, үҙем уйнайым» төбәк-ара конкурсы ойошторола. Сара 14 майҙа Туймазы ҡалаһында уҙа. Бәйгенең төп маҡсаты — татар музыка сәнғәтенең традицион уйын ҡоралдарын, тәү сиратта тальянды пропагандалау, халыҡ ижадын үҫтереү һәм яңы һәләттәр асыу.
Ойоштороусылары — «Рамаҙан» төрки милли-мәғрифәтселек үҙәге, Башҡортостандың Халыҡтар дуҫлығы йорто, Туймазы районы хакимиәте, Туймазы татар дәүләт драма театры.
Конкурста Башҡортостандан, Татарстандан, Һамар өлкәһенән һәм Мәскәүҙән 55 йәшкәсә 32 үҙешмәкәр артист ҡатнаша. Һәр ҡатнашыусы татар халыҡ йырын һәм татар композиторы әҫәрен тальянда йәки ике рәтле гармунда уйнап башҡарырға тейеш.
Туймазы районы хакимиәтендә хәбәр итеүҙәренсә, конкурстың ойоштороу комитетын композитор, Башҡортостандың атҡаҙанған мәҙәниәт эшмәкәре, «Рамаҙан» төрки милли-мәғрифәтселек үҙәге идараһы ағзаһы Фәнир Ғәлимов етәкләй. Жюри рәйесе — Башҡортостандың һәм Татарстандың халыҡ артисы Фән Вәлиәхмәтов. Жюри составына танылған йырсылар һәм композиторҙар Фәдис Ғәниев, Марат Шәрипов, Кирам Сатиев, Зифа Нагаева, Мәғәриф Әхмәҙиев, Илгиз Закиров ингән.


text:
КөмөшБашҡорт ҡатын-ҡыҙҙарының биҙәнеү әйберҙәре (селтәр, яға, һаҡал һ.б.) формаһы, төҙөлөшө буйынса бер-береһенән һиҙелерлек айырылып торһа ла, ҡулланылған материалдары йәһәтенән уртаҡ һыҙаттарға эйә. Иң йыш осрағандары араһынан көмөш аҡса, мәрйен, аҡыҡ,...
Никах балдағы… Сатнама һыуыҡ көн. Тирә-йүнде көрт баҫҡан. Силәбе урамдарын ҡарҙан таҙартмағандар. Сәриә йүгерек аҙымдар менән өйөнә ашыҡты. Уға әле 32 генә йәш, әммә ул биш балаға әсәй булып өлгөргән. «Хоҙайым, тиҙерәк ҡайтып етеп, балаларға берәй нәмә йүнәтеп...
Оҫта ашнаҡсы ла икән үҙе!Олоһо ла, кесеһе лә яратып тыңлаған Бибисара Азаматова – торғаны менән аш-һыу оҫтаһы. Йырсының һөнәре буйынса һыра ҡайнатыу инженер-технологы икәнен күптәр белмәйҙер ҙә әле. Ғүмеренең байтаҡ йылдарын уға һыра заводын етәкләргә, ресторан директоры ла...
Емеш тирер мәле ғүмерҙеңУның яҙмышын, булмышын бер һүҙ менән сағылдырырға мөмкин – тоғролоҡ. Һәр дәүерҙә күңел бейеклеге күрһәткесе булараҡ баһаланған был сифат бөгөн, әхлаҡи ҡиблалар үҙгәргән заманда, айырыуса ҡәҙерле һәм танһыҡ. Яҡты хыялына, йәшлектә һайлаған йәренә,...
Ҡыйҙы ҡалай итәбеҙ?Пластик һәм башҡа синтетик материалдар тормошобоҙға илле йылдар самаһы элек кенә ингән. Бөгөн иһә уларһыҙ көндәлек әүеш-тәүеште күҙ алдына килтереү ауыр. Уны ҡулланыу даирәһе һәм күләме йылдан-йыл киңәйә, йәшәйешебеҙҙе уңайлыраҡ та, еңелерәк тә итә....
Сидерат – йәшел ашламаҺис һүҙһеҙ, мул уңыш алам тиһәң, ереңде даими ашлап торорға кәрәк. Ауыл ерендә тиреҫ табыу ҡыйынлыҡ тыуҙырмай. Әммә ҡала янындағылар өсөн ул «ат хаҡына» барып баҫа. Йәшелсәләрҙе үҫтереүҙә беҙгә сидераттар ярҙам итә ала. Был үҫемлектәр тиҙ арала...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Вәт, мөғжизә!16-01-2018, 00:03 // Ҡырағай мөхит // Баҫып сығарырға
Ана, төлкө эҙҙәренә иғтибар ҙа итмәйенсә, үҙ юлын яҙлыҡтыра-яҙлыҡтыра шешҡолаҡ ҡуян да көндөҙгө ятағына ашыҡҡан. Эйе, ашыҡҡан. Ни өсөн тигәндә был юлы, күрәһең, эҫенгән төйәгенән алыҫыраҡ киткән. Ә был мәлдә инде яҡтыра башлаған. Бәләкәс ҡуянға бит йыртҡыс күҙенә салыныу һис ярамай. Бына уның алдын-артын ҡарамайса ашығыуының сәбәбе. Әммә ашығыуҙың аҙағы насар бөткәнлеген һәр кем белә: ашыҡҡан – ашҡа бешкән. Был әйтемде урман һылыуы һыуһар ҙа үҙләштереп алған. Ҡылыйҙың ҡайһы тирәнән үтерен ул алдан һиҙгән. Һиҙгән дә ағас ботағында сабыр ғына аңдып ултырған. Уны-быны уйламай килгән ҡуян уның тырнаҡтарына үҙе үк килеп эләккән, тип әйтергә була. Был турала ҡар өҫтөнә һибелгән ҡан таптары, туҙып ятҡан аҡ йөн киҫәктәре һөйләй. Бына хәҙер баяғы төлкөнөң ашығып барыу сәбәбе лә асыҡланды: һыуһарҙан ҡалған ҡуян емтеген эләктереп һыҙған бит хәйләкәр!
Арыраҡ, тын әрәмәлек эсендә, тигеҙ сылбыр булып сысҡан юрғалаған эҙҙәре күренә. Уны юллаптыр, һәр ҡыуаҡ, һерәйеп торған һәр ҡыу үлән төбөн ентекләп тикшерә-тикшерә, һикерәнләп йылғыр көҙән уҙған. Унан ҡалышмайым тигән кеүек, артынса һығылмалы йәтсә үтеп киткән. Һомғол йәш ҡарағайлыҡ ышығында ирәйеп китеп ҡоштар бәһлеүәне – һуйыр сүпләнеп йөрөгән. Ул, ғәҙәттә, туйынған еренән алыҫ китмәй. Мине күҙәтеп ошо тирәлә ултыралыр әле... Ана үҙе! Ботаҡтарға бәрелә-һуғыла ауыр гөрһөлдәп осоп та китте. Алдан күрә-белә барыуға ҡарамаҫтан, хатта тертләп ҡуйҙым – шул ҡәҙәре лә тауыш ҡуптарыр икән.
Белеп уҡый, тикшерә китһәң, күп ул һәр төрлө урман яҙмалары. Шуныһы ысынбарлыҡ: әлеге яҙмаларҙың байтағы фажиғә менән тамамлана. Ҡырағай тәбиғәттә шунһыҙ булмайҙыр ҙа. Берәүҙең ғүмере ҡыйылмайса, икенсеһенә йәшәү юҡ. Ә үҙең һуң, үҙең, һунарсы, шул уҡ фажиғәне юллап йөрөмәйһеңме һуң? Эйе, һунарҙың уңышлыһы мотлаҡ ҡан ҡойоу, уның эҙемтәһе булып йән ҡыйыу менән осланырға тейеш. Башҡаса юлы юҡ.
Алдан ҡыуанғанмын: күпме генә йөрәкһеп ашҡынһам да, был көн һунарсыныҡы булмай сыҡты. Ҡырпаҡ ҡар, үҙенең ышанысһыҙ икәнлеген иҫбатлағандай, саҡ ҡына йылытыу менән тәүҙә һыуланып епшене, унан ихласлап иреп, күҙ алдында юҡҡа сыға башланы. Алдаҡсы ҡар менән бергә уңышлы һунарға өмөттәр ҙә һүрелә барҙы.
Мин ултырған урындан алыҫ түгел, баҫыу ситендә, былтырғы һалам эҫкерте тора. Дәү эҫкерт ышығындағы ҡар әле иреп бөтмәгән. Уның өҫтөндә ниндәйҙер ваҡ эҙҙәр күҙгә ташлана. Ул эҙҙәрҙең ҡайһы йәнлектеке икәнлеген бынан тороп айырырлыҡ түгел.
Ҡапыл күҙ ҡырыма ниндәйҙер хәрәкәт салынып ҡалғандай булды. Ҡанға һеңешкән ғәҙәт: иғтибарҙы шул яҡҡа йүнәлтә һалдым. Эҫкерт тәңгәлендә кескәй генә кейек күренеп ҡалды. Күренде лә шунда уҡ юҡ булды. Бер аҙҙан тағы килеп сыҡты. Был юлы яҡыныраҡтан. Йығылып, ергә йәбешеп һоро япраҡтар менән ҡапланырға өлгөргән ҡаулан өҫтөндә ул иремәй ҡалған ҡар йомарламын хәтерләтә ине. Кемдер һелтәп ебәргән дә тәгәрәп бара. Селт-аҡ йәнлек асыҡ урында ус төбөндәгеләй күренә. Ошо хәтәр аҙымға уны кем этәргән? Ҡарғаның ҡарғаһына уны эләктереп алыу бер ни тормай хәҙер. Ниндәй ауан йән һуң ул? Йәтсәме, әллә уның яҡын ҡәрҙәше аҫмы?
Бәләкәс кейек туҡтала биреп һауаны еҫкәштерҙе. Шунда аңлап алдым: уны, күрәһең, мин ҡапҡылап алған тәмле ризыҡ еҫе, барлыҡ ҡурҡыныстарҙы инҡар итеп, көпә-көндөҙ күҙ алдына килеп сығырға мәжбүр иткән! Фаразымды дөрөҫләгән һымаҡ, йәнлек ашыҡмай ғына миңә табан килә башланы. Инде бар донъямды оноттом да һынағасҡа әүерелдем. Был ерҙә, гүйә, әлеге кейек тә мин генә ҡалдыҡ. Еүешлектән өшөргәнә башлаған тәнем йылынып китте, йөрәк тибешем йышайҙы, башыма ҡайнар тулҡын йүгерҙе. Әйтерһең дә, өҫтөмә ниндәйҙер бына-бына ташланырға әҙер ҙур йыртҡыс килә. Хәйер, ысын һунарсы өсөн табыштың эреһе-вағы юҡ. Үҙен һунарсыға һанаған ҡуянына ла, айыуына ла берҙәй ҡыуанасаҡ. Башҡаса икән, тимәк, ул һунарсы түгел, ә бары урман тапап, еңел кәсеп көҫәүҙән буштан төшкән ҙур ит киҫәге эҙләп йөрөүсе генә.
“Ҡар киҫәге” һығылмалы оҙонса кәүҙәһен матур уйната-уйната, аҡланды киҫеп үтте. Ул, гүйә, йөҙөп кенә бара. Хәрәкәттәре шундай еңел һәм ыҡсым. Инде бөтөнләй яҡынлашты, хәҙер, хәҙер һиҙеп-шәйләп ҡаласаҡ. Ҡалыр ҙа, шуның менән мөғжизә лә тамамланыр. Ләкин яңылыштым – мөғжизә тамамланманы, ул яңы башлана ғына ине әле.
Кейектең ҡойроҡ осо ғына ҡарайып күренә. Тимәк, минең алдымда – аҫ үҙе. Йәтсәнең ҡойроҡ осонда ҡараһы булмай. Аҫтың саҡ ҡына эрерәк булыуын һанамағанда, уларҙың ошонан башҡа айырмаһы юҡ тиерлек. Үҙемдең белемселектән ҡәнәғәт ҡалып ултырам.
Аҫ был мәлдә, ҡатып ултырған мине аптыратып, аяҡтарым осона уҡ килеп етте лә йәбешкәк мәтегә буялған итектәрҙе еҫкәштереп алды. Бына артҡы тәпәйҙәренә баҫты һәм ифрат ентекләп күҙәтә башланы. Мин хәҙер таш һынға әйләндем. Тын алырға, хатта керпек ҡағырға ла ҡурҡам. Ә тегенең муйынсаҡ бөртөгөләй йылҡылдаған күҙҙәре фәҡәт миңә төбәлгән. Аҫ ҡарашымды ла тоя. Уның күҙҙәрендә бер сама хәүефләнеү ҙә, аңлайышһыҙ ғәжәпләнеү ҙә сағыла. Артҡы тәпәйҙәренә баҫҡан килеш ул ялбара ла кеүек. Ни һорап ялбара – уныһы билдәһеҙ. Кейектең ғәжәп хәрәкәтсән, ҡара төймәсек морон осо туҡтауһыҙ ҡыймылдай. Ул күҙҙәренә ҡарағанда моронона нығыраҡ ышана, буғай. Ҡупшы, матур ҡолаҡтары һаҡсыл тырпайған. Кейек ошо мәлдә бер хәрәкәтте лә күҙҙән ысҡындырмай, бер тауышты ла иғтибарһыҙ ҡалдырмай ине. Аҙ ғына хәрәкәт йә иһә саҡ ҡына тауыш – һәм ул юҡҡа сығасаҡ. Ә минең был әкиәткә тартым мөғжизәне нисек тә һуҙғым килә.
Аҫ мине кем йәки нимә тип ҡабул иткәндер? Тик шуныһын асыҡ әйтә алам: йән эйәһе йәш, быйылғы бала ғына. Ошоғаса уның әҙәми зат менән осрашҡаны юҡ. Шуның өсөн дә ул, кеше еҫен һиҙә тороп, уның менән ошо рәүешле тап булышыуҙың ниндәй эҙемтәләргә килтеререн белмәй. Белгән саҡта былай алабарман ҡыланмаҫ ине. Кейек текләгән килеш тора бирҙе. Ҡарашы шул тиклем ентекле – көлөп ебәреүҙән көскә тыйылып ултырам. Шулай ҙа түҙәм. Ҡайҙа барыр тиһең, торор-торор ҙа китер әле. Ләкин ҡырағай кейек, ҡырағай урмандың барлыҡ ҡанундарын боҙоп, көтмәгәндә резина итек өҫтөнә килеп менде лә ынтыла биреп гәзит өҫтөндәге ризыҡты еҫкәштерҙе. Икмәккә ул бөтөнләй иғтибар итмәне, ә бына бешкән иттән семтем генә өҙөп алып тәмләп ҡараны. Тоҙло тәғәмде оҡшатманы, ахыры, башҡаса һонолоп торманы. Ул, ризаһыҙлыҡ белдергәндәй, тамаҡ төбөнән ғырылдыҡ тауыш сығарҙы ла, оҙаҡ уйлап тормаҫтан, штормовканы шытырлатып тырнай-тырнай... иңбашыма менеп ҡунаҡланы. Бындайын инде һис көтмәгән инем. Нисектер түҙеп ултырыр көс таптым. Артабан ни булыр?
Әле мин ҡолағым төбөндәге аҫтың тын алышын ишетәм, һулышын тоям. Әммә алабарман кейек бының менән генә сикләнмәне, бар булған оятын юғалтып башыма уҡ барып менде лә, өҫтән ынтылып күҙҙәремә ҡараны. Мин барыбер ҡуҙғалманым. Ахырҙа ул ултырған ерендә бер-ике әйләнде лә яурыныма кире төштө. Ҡулға өйрәтелгәнме ни! Артабан һалҡын мороно менән ҡолағыма ҡағылып алды, яға буйлап килеп битемә үрелде. Һалҡын мороно сикәмә тейҙе. Ҡытыҡ килеүҙәнме, сирҡаныс ытырғаныуҙанмы, белмәйем, тәнем сымырҙап китте. Бына-бына урман яңғыратып көлөп ебәрәм инде. Һаман түҙәм.
Тик кейектең һөмһөҙлөгө һуңғы сиккә етеп танауыма ынтылғанда, үҙем дә теләмәҫтән башымды бора бирҙем. Саҡ ҡына сыҙамлыҡ етмәне. Ә тегегә ошо ғына хәрәкәт артығы менән булды. Йылғыр аҫ күҙ асып йомған арала ергә һикерҙе лә йәшен тиҙлегендә тамырҙар араһына инеп юғалды. Шунда башыма барып етте: тимәк, ошонда өңө бар. Уның төнгө һунарҙан ҡайтып килгән сағы булған, ә юлында мин осраным.
Тыныслана алмайынса, йылы кисерештәргә бирелеп, ҡарт ҡайын төбөндә байтаҡ ҡына ултырҙым. Ни өсөндөр был ерҙән киткем килмәне. Селт аҡ кейек бына-бына яңынан килеп сығыр төҫлө. Әммә тылсымға тартым мөғжизәләр ҡабатланмай шул...
Төшкән кәйеф күтәрелеп, бошоноуҙың эҙе лә ҡалманы. Ҡырағай мөхиттең барлыҡ ҡанундарын инҡар итеп, үҙен донъя батшаһы һанап йөрөгән кеше һынлы кешенең башына уҡ килеп менгән кескенә тәбиғәт балаһы үҙенә ҡарата, берҙән, ихтирам тойғоһо уятһа, икенсе яҡтан, уның ошо аҡылһыҙлыҡҡа тиң ҡылығы ысын-ысындан шаҡ ҡатырҙы. Осраҡтың бындайы һунарсы ғүмерендә бер генә булалыр. Уныһында ла барыһының да түгел. Шуның өсөн дә онотолмай.
Һыуыҡ иттән мул ғына киҫәк умырып алдым да әле генә ғәжәп кейек инеп юғалған тамырҙар араһына һалдым һәм, ойой башлаған аяҡтарымды яҙып, ары ҡуҙғалдым.


text:
Башҡортостан юлдары буйынса ҙур йөклө машиналарҙың апрелдәге сикләүҙәрен 10 майға тиклем оҙайттылар Фото: Олег Яровиков
Башҡортостан юлдары буйынса ҙур йөклө машиналарҙың апрелдәге сикләүҙәрен 10 майға тиклем оҙайттылар
Башҡортостан юлдары буйынса ҙур йөклө машиналарҙың апрелдәге сикләүҙәрен 10 майға тиклем оҙайттылар Фото: Олег Яровиков
Башҡортостанда 1 апрелдән 30-на тиклем билдәләнгән төбәк һәм муниципаль-ара әһәмиәтендәге автомобиль юлдары буйынса транспорт сараларының хәрәкәтен ваҡытлыса сикләү 10 майға тиклем оҙайтылды. Ул күсәргә йөкләнеш билдәләнгән сиктән артҡан автомобиль транспорттарына ҡағыла. Тейешле бойороҡто дүшәмбе республика Хөкүмәте раҫланы.
Кәрәкле ваҡытлыса юл билдәләрен ҡуйыуға БР Юл хужалығы идаралығы яуаплы. Махсус рөхсәттәр биреү һәм килешеүҙәрҙе рәсмиләштереү менән Республиканың Транспорт һәм юл хужалығы буйынса дәүләт комитеты шөғөлләнә.
Быға оҡшаш сикләүҙәр Башҡортостанда йәй ҙә – көндөҙгө һауа температураһы 32 градустан ашҡан осраҡта үҙ көсөндә буласаҡ. Бындай температура режимында ауыр йөк ташыусы машиналар төбәк һәм муниципаль-ара әһәмиәтендәге автомобиль юлдары буйынса тик 22.00-дән 10.00-гә тиклем йөрөй ала.


text:
Мажараларға бай, күңелле осор
23 января 2013 йыл | Хаттар
Студент йылдары – кешенең романтика менән һуғарылған ҡабатланмаҫ йәшлек осоро ғына түгел, ә үҙ аллы тормош һабаҡтары туплау мәле. Студент саҡ һәр кемдең хәтерендә сағыу төҫтәр булып уйылып ҡала. Күптәр ошо ҡабатланмаҫ осорҙо ҙур һағыш менән иҫкә ала. Ә бөгөнгө студенттар үҙҙәре был турала нимә уйлай икән? Һүҙ – дуҫтарыма.
Ғибәҙәт
23 января 2013 йыл | Хаттар
Аллаһы Тәғәлә беҙҙе яралтҡас һәр беребеҙгә йәшәйеш маҡсаты биргән. Был донъяға ни өсөн яралтылыуыбыҙ, ни рәүешле йәшәүебеҙ хаҡында уйланғаныбыҙ бармы икән һуң? Күбебеҙ йәшәү маҡсатын дөрөҫ билдәләмәй, ғүмер асылын дөрөҫ аңламай йәки был турала белергә лә теләмәй.
Аҡ ҡарҙағы аҡ эҙҙәр
23 января 2013 йыл | Хаттар
Иртә менән яңы яуған ап-аҡ ҡарға тәүге эҙҙәр һалып Ҡотлоғужанан Игенйылға ауылына табан етеҙ хәрәкәтле, һомғол буйлы бер ҡатын үҙ эшенә ашыға. Уны ҡышҡы ыжғыр бурандар ҙа, сатлама һыуыҡтар ҙа туҡтата алмай. Бөгөн ул айырыуса ҙур ҡәнәғәтлек менән үҙ юлын дауам итә. Сөнки, быйылғы Яңы йылды Рәйфә Миңнеғәле ҡыҙы Рамазанова күркәм юбилейы менән ҡаршыланы.
Ҡәләмдәштәр сафы артһын
23 января 2013 йыл | Хаттар
Йыл һуҙымында редакцияға гәзит уҡыусыларҙан 847 хат килде. Уларҙың 33-ө төрлө сәбәптәр арҡаһында архивҡа һалынды. Килгән хаттарҙың 5-ен шаңдау, 11-ен теге йәки был етешһеҙлеккә дәғүә белдереп, йә ниндәйҙер сара күрелеүен талап иткән ялыу-үтенестәр тәшкил итте. 2012 йылда барлығы 5015 ҡотлау-иғлан баҫылып сыҡты.
Тәбиғәте лә уның бер шифа
23 января 2013 йыл | Һаулыҡ һаҡлау
Республика Красноусол балалар шифаханаһы эшләй башлауға ярты быуаттан ашыу ғүмер үткән. Ошо арауыҡта йыл әйләнәһенә унда балалар тауышы тынмай. Шифаханала ай һайын – 390, йыл әйләнәһенә 4 меңдән ашыу бала сәләмәтлеген нығыта. Дауаланырға республиканың төрлө район-ҡалаларынан, күрше өлкә, республикаларҙан да киләләр. Бөгөн шифаханала яңы етәксе - Әмирйән Суфиян улы Сәфәрғолов. Баш табиптың дауалау буйынса урынбаҫары - Тәлғәт Минихаҡ улы Шаһманов, баш шәфҡәт туташы - Гөлназ Әфғәт ҡыҙы Барменкова.


text:
Көнәркәшлек тибеҙ ҙә ул17-03-2017, 03:51 // Тәгәрмәс // Баҫып сығарырға
– Фәрит Абдрахман улы, ҡайһы бер водителдәрҙең үҙен юлда тотошо аптыратып ҡуя. “Кем быға танытма биргән?” – тип ҡылыҡтарын тәнҡитләргә һүҙ ҙә етмәй…
– Ғөмүмән, автомобиль йөрөтөү мәҙәниәте түбәнәйеүе билдәле инде. Юл бирәләр, төп юлға күсәм тиһәң, үткәрәләр. Тик шул уҡ ваҡытта киреһенсә лә килеп сыҡҡылай. Шыжлап алдыңа килеп туҡтайҙар, төкөтә яҙып үтеп китәләр һәм яғалашырға ла күп һорап тормайҙар. Машиналарҙың күбәйеүе, водителдәрҙең оҫталығы… барыһын да иҫәпкә алырға кәрәк.
– Автомәктәптәрҙә юл ҡағиҙәләре менән бергә курс тыңлаусыларҙы әҙәплелеккә лә өйрәтеп булмаймы?
– Әлбиттә, инструкторҙар ҡулынан килгәнсә юлда бер-береңә ихтирам күрһәтеүҙең хәүефһеҙлек нигеҙе икәнлеген ҡат-ҡат аңлата. Хәйер, бында бит кеше водитель танытмаһы алырға килә, ә мөнәсәбәт тураһында лекция тыңларға түгел. Итәғәтлелек, әҙәплелек ҡаныбыҙға һеңгән булырға тейеш тә бит…
– Юлдағы күңелһеҙ ваҡиғалар әҙәплелек ҡағиҙәләре менән генә бәйле түгел шулай ҙа.
– Дөйөм ил миҫалында сәләмәтлек буйынса ялған белешмәләр нигеҙендә наркомандарҙың водитель танытмаһы алыу осраҡтары хаҡында ишеткәнегеҙ барҙыр. Хәйер, танытманы өйгә килтереп биреү осраҡтары ла юҡ түгел. Был бер бәлә булһа, икенсеһе водителдәрҙе автомәктәптәрҙә әҙерләүгә ҡайтып ҡала.
Ҡайһы бер водителдәрҙең әҙерлек кимәле шул тиклем түбән – ул хатта иң ябай, ләкин мөһим юл ҡағиҙәһен дә белмәй. “Кирбестең” нимә икәнлеген аңламағандар хаҡында әйтеп тораһы ла түгел. Иң мөһиме – бының өсөн танытма хужаһынан бигерәк уға һабаҡ биргән кешене, ойошманы тәнҡит утына тоторға кәрәктер, сөнки ул талап итмәгән булып сыға.
– Сәбәбен асыҡлап китһәк ине.
– Сәбәп берәү – көнәркәшлек. Эйе, был күренеш хеҙмәт күрһәтеүҙә сифатты яҡшыртырға тейеш тә бит, тик беҙҙең осраҡта, үкенескә ҡаршы, киреһенсә килеп сыға. Күберәк аудитория йыям тип, автомәктәптәр ташламалар уйлап сығара, хаҡ оҙаҡ ваҡыт түбән кимәлдә ҡала. Конкуренттар үксәһенә баҫа башлаһа, уҡыу йәнә осһоҙлана. Мәҫәлән, Стәрлетамаҡта автомәктәптәр 6-7,5 мең һум хаҡ ҡуя, Өфөлә бөтөнләй 4,5 мең һумға ғына водитель оҫталығына өйрәтергә тәҡдим итәләр. Түбән хаҡтар уҡыу сифатын, курс тыңлаусыларға ҡарата талаптарҙы йомшарта. Талаптар түбән булғас, танытма алырға теләүсе уҡыуына илке-һалҡы ҡарай. Йөрөһә йөрөй, йөрөмәһә юҡ. Ҡағиҙәләр ныҡлы өйрәнелмәй (ятлана ғына), практик тәжрибә лә насар туплана. Көс-хәл менән имтихан тапшыралар ҙа водитель булып китәләр. Автомәктәптәр ҙә рейтинг хаҡында уйланмай түгел: кеше исемлектә торғас, ҡулына ниндәй ҙә ҡағыҙ тоттороп сығарырға кәрәк. Яҡшы итеп уҡытыр ине, тик бының өсөн юғары хаҡ талап итергә тура киләсәк. Хаҡты күтәрер ине, йәнә “үксә” иҫкә төшә. Ғөмүмән, осһоҙ-ҡырыйһыҙ түңәрәк барлыҡҡа килә.
Беҙ урындағы автомәктәптәр менән хаҡты күтәреү, сифатты яҡшыртыу буйынса һөйләшеп тә ҡараныҡ. Боҙ ҡуҙғалғандай ҙа итте һымаҡ, тик күп тә үтмәне үҙ хәленә кире ҡайтты. Ярай беҙ, Оборона министрлығы заказдарын үтәгән йәмғиәт, буласаҡ һалдаттарҙы әрме хеҙмәтенә әҙерләүҙә үҙ өлөшөбөҙҙө индереп, водитель оҫталығына өйрәтәбеҙ. Яуаплы эш алымын, әйтергә кәрәк, ябай водителдәрҙе уҡытыуҙа, “В” категорияһына уҡырға килеүселәргә ҡарата ла ҡулланабыҙ. Шуға сифат буйынса бәхәсләшер урыныбыҙ бар. Ә бит ҡайһы бер автомәктәптәр был йәһәттән эштәрен бигерәк ябайлаштыра. Килем артынан ғына ҡыуып, нисек тә булһа аудитория йыйырға тырыша. Әйтерһең дә, водитель танытмаһын таратып бирергә лә әҙерҙәр. Быны конкуренттарҙы яманлауҙан әйтмәйем. Бөгөн түбән кимәлдә әҙерлек үткән водитель иртәгә рулгә ултырасаҡ бит – ошо хаҡта онотоп китәбеҙ, буғай. Ә автомобиль һәр саҡ юғары хәүефһеҙлек сығанағы булып ҡала.
Сағыштырыу өсөн бер миҫалға туҡталғым килә: беҙҙең ҡалала, мәҫәлән, танышым сәс ҡырҡыусы һөнәрен үҙләштерер өсөн 30 мең һум аҡсаһын сығарып һалды. Ул бит бер кешенең сәсе өсөн яуаплы, водителдең оҫталығына иһә тиҫтәләрсә ғүмерҙәр бәйле. 15 мең һум түләп сәскә үҫтереү оҫталығына өйрәнгән икенсе бер танышым тураһында әйтеп тә тормайым…
Көнәркәшлек тибеҙ ҙә ул, аҡса һуғыу ғына түгел, сифатлы хеҙмәт күрһәтеү тураһында ла уйланырға бурыслыбыҙ, бигерәк тә был хеҙмәт кеше хәүефһеҙлегенә, әҙәм балаларының артабанғы яҙмышына килеп терәлгәндә.


text:
Ҡытай һәм Башҡортостан Сибайҙа цемент заводы төҙөү хаҡында инвестиция килешеүе төҙөнө Фото: БР Хөкүмәтенең матбуғат хеҙмәте
Ҡытай һәм Башҡортостан Сибайҙа цемент заводы төҙөү хаҡында инвестиция килешеүе төҙөнө
Ҡытай һәм Башҡортостан Сибайҙа цемент заводы төҙөү хаҡында инвестиция килешеүе төҙөнө Фото: БР Хөкүмәтенең матбуғат хеҙмәте
ӨФӨ, 2018 йыл, 26 апрель. /«Башинформ» мәғлүмәт агентлығы, Ксения Калинина/.
Башҡортостан Хөкүмәте Премьер-министры Рөстәм Мәрҙәнов етәкселегендә Башҡортостан делегацияһының Ҡытай Халыҡ Республикаһына сәфәре барышында 25 апрелдә Лэшань ҡалаһы халыҡ хөкүмәте мэры, Ҡытай Коммунистик партияһы Лэшань ҡала комитеты секретары урынбаҫары Джан Тун әфәнде менән осрашыу булды.
Башҡортостан Хөкүмәтенең матбуғат хеҙмәте мәғлүмәте буйынса, 2017 йылдың июлендә Башҡортостан һәм Сычуань провинцияһы араһында хөкүмәт-ара килешеүҙе ғәмәлгә ашырыу менән бәйле бер төркөм мәсьәләләр тикшерелде. Уртаҡ инвестиция проекттарын тормошҡа ашырыу, шул иҫәптән цемент заводы төҙөлөшө буйынса практик аспекттар ҡаралды.
Рөстәм Мәрҙәнов Лэшань хөкүмәте вәкилдәрен Башҡортостанға килергә һәм июндә Сибайҙа үтәсәк «Урал аръяғы-2018» иҡтисади форумында ҡатнашырға саҡырҙы. Башҡортостан компанияларының Ҡытайҙа күргәҙмә-йәрминкә сараларында ҡатнашыу, шулай уҡ республикалағы ҡаларҙың береһе һәм Лэшань араһында туғандаш бәйләнештәр булдырыу мөмкинлеге өйрәнелде.
Ҡытайҙың эшлекле даирә вәкилдәре менән осрашыуҙа Премьер-министр урынбаҫары Илшат Тажетдинов республиканың һәм Башҡортостандың Урал аръяғының инвестиция потенциалы менән таныштырҙы. Был сарала 40-тан ашыу ҙур компания ҡатнашты. Сибайҙа ойошторорға күҙалланған индустрия паркының резиденттары менән эшлекле һөйләшеүҙәр үтте. Уның мөмкинлектәре һәм шарттары менән тау ҡорамалдары, агрохимия препараттары сығарыу, керамика һәм фарфор етештереү, иген, күн һәм күн сеймалы эшкәртеү менән шөғөлләнгән фирмалар ҡыҙыҡһынды. Ҡытай партнерҙары һөйләшеүгә эшлекле килде, мөмкин булған проекттарҙы тормошҡа ашырыу менән бәйле аныҡ һорауҙар бирҙе.
Башҡортостан Хөкүмәте, «Сычуань-Сибай» индустрия паркы» яуаплылығы сикләнгән йәмғиәте һәм «Цзюньхэ тирә-яҡ мөхитен һаҡлау буйынса Сычуань компанияһы» ябыҡ акционерҙар йәмғиәте араһында Сибай ҡалаһында цемент заводы төҙөү буйынса проектты ғәмәлгә ашырыу шарттары тураһында инвестиция килешеүенә ҡул ҡуйыу көндөң мөһим ваҡиғаһы булды. Уға ике йыл ныҡышмалы эш нигеҙ булып ятты. Документҡа Премьер-министр урынбаҫары, Урал аръяғын иҡтисади үҫтереү урта сроклы комплекслы программаһы кураторы Илшат Тажетдинов һәм компания идараһы рәйесе Ли Лэцзюнь ҡул ҡуйҙы.
Белешмә. 2018 йылдың апрелендә «Сычуань — Сибай индустрия паркы» яуаплылығы сикләнгән йәмғиәтенең «Башҡортостан Республикаһының Сибай ҡалаһында цемент етештереү буйынса завод төҙөү» инвестиция проекты төбәктең Өҫтөнлөклө инвестиция проекттары реестрына индерелде. Тәүлегенә биш мең тонна клинкер етештереү ҡеүәтенә эйә завод төҙөү күҙаллана. Дөйөм инвестициялар күләме 12 миллиард һумдан артып китәсәк.
http://www.bashinform.ru/news/1150210-kitay-i-bashkiriya-podpisali-investitsionnoe-soglashenie-o-stroitelstve-tsementnogo-zavoda/


text:
Салауат ҡалаһында ла кадет мәктәбе барлығы тураһында күптәрегеҙ белмәйҙер әле. Дөрөҫөрәге, 2-се мәктәп 2011 йылда кадет мәктәбе тип үҙгәртелә. Ә тағы ике йылдан 1 сентябрҙә унда Федераль Хәүефһеҙлек Хеҙмәтенең йүнәлешле синыфы асыла. Белем усағында махсус дәрестәр бар: ҡораллы көстәр, кадет корпусы тарихы өйрәнелә, командирҙар һәм байраҡ йөрөтөүселәр төркөмө әҙерләү курстары бар. Һәр тантаналы сара Рәсәйҙең һәм Башҡортостандың гимндары менән башланып китә, боевой листоктар сығарыла. Йыр һәм сафта йөрөү смотрҙары үткәрелә.
Йәйге каникулда V – IX синыф уҡыусылары өсөн Ишембай районында йыйын – палаткалы лагерь ойошторола. IV синыфты «бишле» билдәләренә генә тамамлаған Әлиә Кәримова ла киләһе йылда шунда барырын көтә. Ә быйыл ул йәйенең күберәк өлөшөн Ауырғазы районының Үтәймулла ауылында өләсәһе менән олатаһы янында уҙғара. Уҡыу алдынғыһы, әүҙем, һәләтле булыуын иҫәпкә алып, синыфташтары үҙен командир итеп һайлаған.
– I синыфтан махсус форма кейәбеҙ. Уҡырға пилоткаһыҙ килһәң, яза алаһың: күнекмәләр үтәйһең. Кадет мәктәбендә бөтә нәмә хәрбиҙәрсә, тәртип тә. Миңә унда бик оҡшай. Малайҙарҙан айырым уҡыйбыҙ. Быныһы ла һәйбәт, шаярмаҫҡа шәп, – ти Әлиә.
Ҡыҙ математика, инглиз теле, башҡорт теле дәрестәрен ярата. Башҡорт теле буйынса республика бәйгеһендә ҡатнашып, тиҫтерҙәре араһында беренсе, призлы урындар ҙа алғаны бар. Вокал, бейеү менән бәләкәйҙән шөғөлләнә. Байрам концерттарында ҡатнаша.
Әлиә менән һөйләшеүе лә күңелле. Бик аҡыллы ҡыҙ, өлкәндәрсә фекер йөрөтөүе һоҡландырҙы. Булдыҡлы, уңған да. Уҡыу ваҡытында ата-әсәһенең ышаныслы ярҙамсыһы. Ҡайһы берҙә Светлана һеңлеһен балалар баҡсаһынан барып алырға тура килә. Әле каникул ваҡытында өләсәһе менән олатаһының уң ҡулы, тиһәң дә була.
– Малдарҙы, һыйыр-һарыҡтарҙы көтөүҙән ҡаршы алыу, уларға һыу эсереү, баҡсала сүп утау, емеш-еләк йыйыу кеүек эштәрҙә ярҙам итәм. Атыбыҙ ҙа бар, унан әҙерәк ҡурҡам. Бәләкәйерәк саҡта шифаханала булғаным бар. Әлегә лагерға барғым килмәй. Ауылда нығыраҡ оҡшай, – ти ҡәнәғәт йылмайып.
Сос ҡыҙ тәмлекәстәр ҙә бешерә белә, энә һәм ырғаҡ менән бәйләй ҙә. Атаһынан «тимер ат»ты йүгәнләргә лә өйрәнеп маташа әле ул.
– Ә тиҫтерҙәреңдең, дуҫтарыңдың ниндәй сифаттарын хөрмәт итәһең? – тип һорайым.
– Алдашыуҙы яратмайым, изге күңелле кешеләр оҡшай, – ти Әлиә.
Ихлас күңелле, тырыш ҡыҙға киләсәгенең матур булыуын, хыялдарының тормошҡа ашыуын теләйбеҙ.
Эльвира ӘСӘҘУЛЛИНА.


text:
Рәсәй Президенты республиканың 90 йыллығы менән ҡотланы
Рәсәй Федерацияһы Президенты Дмитрий Медведев Башҡортостан Президенты Мортаза Рәхимовты һәм республика халҡын Башҡортостан Республикаһы төҙөлөүенең 90 йыллығы менән ҡотлап телеграмма ебәрҙе. Телеграммала, атап әйткәндә, шулай тиелә:
"Хөрмәтле дуҫтар!
Һеҙҙе Башҡортостан Республикаһы төҙөлөүенең 90 йыллығы менән ҡотлайым. Һеҙҙең төбәк тарихында данлы һәм героик биттәр байтаҡ. Һәм республика халҡы үҙ яҡташтарының исемдәре һәм ҡаҙаныштары, быуындан-быуынға тапшырыла килгән хеҙмәт һәм мәҙәни традициялары менән хаҡлы рәүештә ғорурлана ала. Башҡортостан ере һәр ваҡыт талантлы кешеләргә — ижади мираҫы бөтә донъяның рухи ҡаҙанышына әйләнгән танылған яҙыусыларға, рәссамдарға, күренекле ғалимдарға йомарт булды.
Бөгөн республика даими үҫешә, ҡеүәтле сәнәғәт һәм интеллектуаль потенциалға эйә, мөһим социаль программаларҙы уңышлы тормошҡа ашыра.
Инициатива, дәрт һәм маҡсатҡа ынтылышығыҙ һеҙгә киләсәктә лә Башҡортостан һәм бөтә Рәсәйҙең сәскә атыуы хаҡына юғары һөҙөмтәләргә өлгәшергә ярҙам итер, тип ышанам.
Һеҙгә яңы уңыштар һәм иң изге теләктәр.
Д. Медведев".


text:
Башҡортостанда Инвестициялар йәлеп итеү буйынса агентлыҡ булдырылды
Республика Хөкүмәте бойороғо менән төбәктә БР «Инвестициялар йәлеп итеү буйынса агентлыҡ» дәүләт автономиялы учреждениеһы булдырылды.
БР Иҡтисади үҫеш министрлығынан хәбәр итеүҙәренсә, инвестицион башланғыстарға ярҙам итеү һәм уларҙы оҙатыу, төбәктең конкурентлыҡҡа һәләтен үҫтереү һәм социаль-иҡтисади үҫеш кимәлен күтәреү буйынса төрлө сараларҙы фәнни яҡтан тәьмин итеү агентлыҡ эшмәкәрлегенең төп маҡсаты булып тора.
Инвестициялар йәлеп итеү буйынса махсус агентлыҡ булдырыу ниәте тураһында республика етәксеһе Рөстәм Хәмитов БР Президенты ҡарамағындағы Инвестицион мөхитте яҡшыртыу буйынса йәмәғәт советының июндә үткәрелгән кәңәшмәһендә хәбәр иткәйне.
Агентлыҡты ойоштороусы вәкәләттәре БР Иҡтисади үҫеш министрлығына йөкмәтелде.
— Һуңғы йылдарҙа сит илдәрҙә экспортты арттырыу һәм сит илдәрҙән инвестициялар йәлеп итеү буйынса функциялар йышыраҡ махсус автономиялы агентлыҡтарға тапшырыла, — тине төбәктең иҡтисади үҫеш министры Александр Марьин. – Донъя практикаһында «инвестицияларҙы ҡеүәтләү агентлығы» тигән төшөнсә осрай. Инвестиция агентлыҡтары ил тураһында, уның халыҡ-ара конгресс һәм күргәҙмәләрҙәге өҫтөнлөктәре тураһында инвесторҙарға мәғлүмәт бирә.
Александр Марьин һүҙҙәренсә, Инвестициялар йәлеп итеү буйынса агентлыҡ «төбәктең инвестиция проекттарын үҫтереү буйынса берҙәм дәүләт операторы» булып торасаҡ.
Бөгөнгө көндә яңы структураның уставын һәм күҙәтеү советының составын формалаштырыу буйынса эш алып барыла.


text:
«Юлдаш» радиоһын Силәбе, Ҡурған һәм Ырымбур өлкәләрендә тыңлаясаҡтар
ӨФӨ, 2014 йыл, 8 сентябрь. /«Башинформ» мәғлүмәт агентлығы, Эльмира Сабирова/.
«Юлдаш» радиоһын Силәбе, Ҡурған һәм Ырымбур өлкәләрендә тыңлаясаҡтар. «Башҡортостан» телерадиокомпанияһы дәүләт унитар предприятиеһы һәм «СпутникТелеком» асыҡ акционерҙар йәмғиәте араһындағы килешеүгә ярашлы, был субъекттарҙа яңы тапшырғыстар 8-11 сентябрҙә эшләй башлаясаҡ.
Статистика мәғлүмәттәренә ярашлы, илебеҙҙә йәшәгән башҡорттарҙың өстән бер өлөшө Башҡортостан Республикаһынан ситтә йәшәй. Ырымбур, Свердловск, Һамар, Һарытау өлкәләре, Пермь крайы һәм Ҡурған – башҡорттар тығыҙ йәшәгән төбәктәр.
БР ситендә йәшәүсе башҡорттарҙың артабанғы социаль-иҡтисади һәм мәҙәни-рухи үҫеше, тыуған яҡ менән бәйләнештәрҙе нығытыу – дәүләт кимәлендәге бурыс. Башҡортостан парламенты депутаттарына мөрәжәғәтнамәһендә республика башлығы Рөстәм Хәмитов тарихи тамырҙарҙы юғалтыуға юл ҡуймау тураһында белдерҙе.
РФ бөтә башҡорт этносын һаҡлауға һәм бөтә яҡтан үҫтереүгә, тарихи тыуған яҡ менән бәйләнештәрҙе нығытыуға тәьҫир итеүсе иң мөһим факторҙарҙың береһе – ул республика телевидениеһы һәм радиоһы тапшырыуҙары менән солғап алыу.
«Башҡортостан» телерадиокомпанияһынан хәбәр итеүҙәренсә, милли-мәҙәни ихтыяждарҙы тулыраҡ ҡәнәғәтләндереү өсөн башҡорттар тығыҙ йәшәгән урындарҙа FM-тапшырыуҙарын үҫтерергә ҡарар ҡабул ителде.
«Башҡортостан» телерадиокомпанияһы дәүләт унитар предприятиеһы һәм «СпутникТелеком» асыҡ акционерҙар йәмғиәте араһында йышлыҡ әҙерләү һәм Силәбе, Ҡурған, Ырымбур, Һамар өлкәләре, Пермь крайы торама пункттарында юлдаш элемтәһе объекттарын төҙөү тураһында килешеүгә ҡул ҡуйылған. Силәбе өлкәһенең Ҡоншаҡ районында, Ырымбур өлкәһенең Красногвардейск районында «Юлдаш» радиоһы һөйләй башлаған. 8 сентябрҙә Силәбе өлкәһенең Арғаяш районында, 9 сентябрҙә – Ҡурған өлкәһенең Әлмән һәм Сафакүл райондарында, 11 сентябрҙә – Ырымбур өлкәһенең Ҡыуандыҡ районында тапшырғыс эшләй башлаясаҡ. Шулай уҡ Һамар өлкәһендә тапшырыусы ҡоролманы монтажлау буйынса эштәр бара, яҡын пландарҙа Пермь крайында радиостанция тапшырғыстарын ҡуйыу эше тора.


text:
Рөстәм Хәмитов Рәсәйҙең һәм Башҡортостандың дәүләт наградаларын тапшырҙыФото: Олег Яровиков
Рөстәм Хәмитов Рәсәйҙең һәм Башҡортостандың дәүләт наградаларын тапшырҙы
Рөстәм Хәмитов Рәсәйҙең һәм Башҡортостандың дәүләт наградаларын тапшырҙыФото: Олег Яровиков
ӨФӨ, 2015 йыл, 2 декабрь. /«Башинформ» мәғлүмәт агентлығы, Александр Смирнов/.
2 декабрҙә Өфөлә Башҡортостан Башлығы Рөстәм Хәмитов Рәсәйҙең һәм Башҡортостандың дәүләт наградаларын тапшырҙы. Сәнәғәт, төҙөлөш, транспорт, торлаҡ-коммуналь хужалыҡ, хеҙмәтләндереү өлкәһе, дәүләт хеҙмәте, муниципаль идара итеү, социаль өлкә, экология, физкультура, фән һәм мәғариф, һаулыҡ һаҡлау, киң мәғлүмәт саралары, әҙәбиәт, мәҙәниәт һәм сәнғәт өлкәләрендә эшләгән 50 хеҙмәткәрҙең һөнәри ҡаҙаныштары ордендар, почет грамоталары, маҡтаулы исемдәр, рәхмәт хаттары менән билдәләнде.
– Һеҙҙең барығыҙҙы ла ҡотлайым! Был наградаға үҙ хеҙмәтегеҙ менән лайыҡ булдығыҙ. Һеҙгә именлек, уңыштар, артабан да әүҙем эшләүегеҙҙе теләйем, – тине Рөстәм Хәмитов. – Республикабыҙ һәм власть, муниципаль структуралар былтыр үҙ өҫтөнә алған бөтә социаль йөкләмәләрҙе үтәй. Беҙ бюджет өлкәһендә эшләүселәрҙең эш хаҡын арттырыу буйынса сараларҙы ғәмәлгә ашырасаҡбыҙ. Шуның менән Башҡортостандың көслө, уңышлы төбәк булыуын раҫлаясаҡбыҙ.
Сығыштың тулы стенограммаһы һәм бүләкләнеүселәр исемлеге республика Башлығының рәсми сайтында баҫылған.


text:
Байтирәков Нурлығаян Нуриәхмәт улы
Нурлығаян Нуриәхмәт улы Байтирәков (1890—1974) — хирург. Медицина хеҙмәте полковнигы (1959), РСФСР-ҙың һәм БАССР-ҙың атҡаҙанған табибы (1957). Башҡортостанда һаулыҡ һаҡлау эштәрен ойоштороусыларҙың береһе[1].
Йөкмәткеһе
Биографияһы[үҙгәртергә | вики-тексты үҙгәртергә]
Байтирәков Нурлығаян Нуриәхмәт улы 1890 йылдың 28 ноябрендә Өфө губернаһы Бәләбәй өйәҙе (хәҙерге Башҡортостан Республикаһы Бүздәк районы) Шланлыкүл ауылында тыуған. Өфө гимназияһында белем ала. Батша армияһына алына, Себер полкында кесе хәрби табиб булып хеҙмәт итә, Беренсе донъя һуғышында ҡатнаша[2].
1917 йылда Ҡазан университетының медицина факультетын тамамлай. 1918—1919 йылдарҙа Тамбов губерна һаулыҡ һаҡлау бүлеге мөдире вазифаһын үтәй. Рәсәйҙәге Граждандар һуғышында ҡатнаша[1].
1922 йылда Башҡорт АССР-ының Халыҡ комиссарҙары советы тарафынан Өфө ҡала һаулыҡ һаҡлау бүлегендә дауаланыу бүлеге мөдире итеп тәғәйенләнә[2]. 1923—1938 йылдарҙа Беренсе совет дауаханаһының баш табибы вазифаһын башҡара. 1926—1930 йылдарҙа бер үк ваҡытта Башҡорт медицина техникумы директоры вазифаһын үтәй һәм Башҡорт дәүләт медицина институтында уҡыта[1].
1935 йылда республикала тәүгеләрҙән булып йөрәккә, һуңыраҡ — баш һәм арҡа мейеләренә уңышлы нейрохирургик операциялар яһай[1][2].
1939 йылдан Ҡыҙыл Армияла хеҙмәт итә, Совет-фин һуғышында һәм Бөйөк Ватан һуғышында ҡатнаша. Ленинград фронтында — хәрби-санитар поезының медицина бүлегенә етәкселек итә. 1941—1945 йылдарҙа 3-сө Белоруссия фронтында хәрби госпиталдәр начальнигы вазифаһын башҡара[1].
1946—1960 йылдарҙа Башҡорт АССР-ы Эске эштәр министрлығының медицина хеҙмәтенә етәкселек итә[1].
1974 йылдың 17 майында Өфө ҡалаһында вафат була, мосолман зыяратында ерләнә[2].
Маҡтаулы исемдәре һәм бүләктәре[үҙгәртергә | вики-тексты үҙгәртергә]
- РСФСР-ҙың атҡаҙанған табибы (1957)
- БАССР-ҙың атҡаҙанған табибы (1957)[2]
- 2-се дәрәжә Ватан һуғышы ордены (1945)
- ике Ҡыҙыл Йондоҙ ордены (1944, 1948)
- «Почёт Билдәһе» ордены (1948)
Хәтер[үҙгәртергә | вики-тексты үҙгәртергә]
- 1980 йылда Өфөлә Нурлығаян Нуриәхмәт улы Байтирәков йәшәгән йортҡа (Ленин урамы, 2) мемориаль таҡтаташ ҡуйыла[2].
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 1,2 1,3 1,4 1,5 Мыздрикова Г. Ю., Скачилов В. А. Нурыл-Ғаян Нуриәхмәт улы Байтирәков Нурлығаян Нуриәхмәт улы // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2017. — ISBN 978-5-88185-143-9.
- ↑ 2,0 2,1 2,2 2,3 2,4 2,5 Бурангулова Ф. Врач от Бога. Буздякские новости (03-09-2014).
Әҙәбиәт[үҙгәртергә | вики-тексты үҙгәртергә]
- Магазов Р. Ш. 100 лет на страже здоровья. — Уфа, 1976.
Һылтанмалар[үҙгәртергә | вики-тексты үҙгәртергә]
- Мыздрикова Г. Ю., Скачилов В. А. Нурыл-Ғаян Нуриәхмәт улы Байтирәков Нурлығаян Нуриәхмәт улы // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2017. — ISBN 978-5-88185-143-9.
- Алфавит буйынса шәхестәр
- 28 ноябрҙә тыуғандар
- 1890 йылда тыуғандар
- Өфө губернаһында тыуғандар
- Бүздәк районында тыуғандар
- 17 майҙа вафат булғандар
- 1974 йылда вафат булғандар
- Өфөлә вафат булғандар
- Полковниктар (СССР)
- РСФСР-ҙың атҡаҙанған табиптары
- Ҡыҙыл Йондоҙ ордены кавалерҙары
- 2-се дәрәжәле Ватан һуғышы ордены кавалерҙары
- «Почёт Билдәһе» ордены кавалерҙары
- Ҡазан университетын тамамлаусылар
- Беренсе донъя һуғышында ҡатнашыусылар
- Рәсәйҙәге Граждандар һуғышында ҡатнашыусылар
- Бөйөк Ватан һуғышында ҡатнашыусылар
- Совет-фин һуғышында (1939—1940) ҡатнашыусылар
- Башҡорт АССР-ының атҡаҙанған табиптары
- Өфө мосолман зыяратында ерләнгән шәхестәр
- Башҡорт дәүләт медицина университеты уҡытыусылары


text:
Ғәзиз кешем
Баҫылды : 18-04-2017, 12:52 | Категория: 8 март, Хаттар, Минең ғаиләм
Просмотров 114
- "Аҡбуҙат"та баҫылған:03-2017
-
- Рубрика:8 март, Хаттар, Минең ғаиләм
- Исеме:Ғәзиз кешем
-
- Автор:Элина МУЛЛАЯРОВА
-
- Район:Борай
-
- Ауыл:Борай
-
- Рәссам:
-
Минең әсәйем Гөлүзә — көләс йөҙлө,ярҙамсыл, ғәҙел кеше. Ул Борай ауылында йәшәй, гөлдәр үҫтерә. Өйөбөҙ сәскәле баҡса кеүек. Мине бәйләргә, тегергә, сигеү сигергә өйрәтә. Кистәрен әкиәттәр уҡый. Иртәнсәк мәктәпкә: «Тор, ҡыҙым, йондоҙом, сәй ҡайнаны, ҡоймаҡ беште», — тиеп уята. Мин торғас, икәүләп сәй эсәбеҙ. Мәктәпкә киткәндә: «Яҡшы уҡы, ҡыҙым!» — тиеп оҙатып ҡала. Шундай һүҙҙәрҙән һуң нисек тырышмайым инде? Көндәлегемдә яҡшы билдәләр генә. Донъялағы иң ғәзиз, һөйөклө кешемде мин бик ныҡ яратам.
«Йәш хәбәрселәр» ижад берекмәһе.
Борай районы Борай ауылы.
(голосов:0)
Оҡшаш материал
Комментарийҙар


text:
- Подробности
- Просмотров: 244
МОСОЛМАНДАР АРАҺЫНДА ГРАЖДАНЛЫҠ ИДЕЯЛАРЫН ТАРАТЫУ КОМИТЕТЫ, 1917 й. 3 мартында Өфө ҡ. мосолман халҡы араһында гражданлыҡ идеяларын таратыу бюроһы булараҡ ойошторола, 9 мартта комитет итеп үҙгәртелә. Өфөлә идараһы (15 кеше) һәм Өфө губернаһының өйәҙ үҙәктәрендә бүлексәләре була. Бөтә Рәсәй Ойоштороу йыйылышын саҡырыу, Рәсәйҙе демократик респ. тип иғлан итеү, мосолмандарға милли-мәҙәни автономия биреү, төрки-татарҙарҙың берлеге өсөн сығыш яһай. 1‑се Өфө губерна мосолман съезын ойоштора (1917 й. 14—17 апр.). Өфө губерна мосолман съезында Милли шура ойошторолғас, эшмәкәрлеген тамамлай. Идара рәйесе — Ғ.Х.Тереғолов.
Әҙәб.: М о р д в и н ц е в Г.В. Март 1917 года в Башкирии (Хроника событий). Уфа, 1997.
Г.В.Мордвинцев
Тәрж. М.Х.Хужин


text:
Асҡарҙағы Таһир Күсимов исемендәге гимназия уҡыусыһы Аделина Вәғәзиева башланғыс синыфтарҙан алып тик «бишле»ләргә генә өлгәшә. Унан тыш, түңәрәктәргә йөрөп, төрлө яҡлап һәләтен үҫтерә. Балалар ижады һарайында ихлас шөғөлләнә. Етәксеһе Фәүзиә Сибәғәт ҡыҙы Әминеваның хеҙмәте баһалап бөткөһөҙ. Төрлө ҡалаларға ярыштарға алып йөрөй. Ҡыҙыбыҙҙың ҡул эштәре һәр саҡ баһаланып тора. Ул дуҫтарына, туғандарына ла бүләкте үҙ ҡулдары …
Continue reading ‘Алтын ҡуллы ҡыҙыбыҙ’ »
Һеҙҙе XI синыфты тамамлаған Азалиә Буранбаева менән таныштырмаҡсымын. Мәктәптә гел «бишле» билдәләренә генә өлгәште ул. Башланғыс синыфтарҙан алып тәүге уҡытыусыһы Әсмә Әхтәм ҡыҙы Шәрипова менән бергә төрлө бәйгеләрҙә ҡатнаштылар, еңеү яуланылар. Азалиә район кимәлендә үткәрелгән башҡорт теле һәм әҙәбиәте буйынса олимпиадала һәр саҡ уңышҡа өлгәште. Халыҡ-ара «Көнгөрә», «British Buldo» уйын-конкурстарында ҡатнашты. Республика кимәлендә үткәрелгән «Ш.У.СТР.И.К» …
Continue reading ‘Эҙәрмән дә, бейеүсе лә’ »
Был конкурс тураһында ишетеү менән мотлаҡ Сәүиә апайым хаҡында яҙырға булдым. Ул I синыфтан алып тик «дүртле» һәм «бишле» билдәләренә генә өлгәшә. Быйыл бишенсене тамамланы. Бынан тыш, Инйәр ҡасабаһындағы музыка мәктәбенең музыкаль-фольклор бүлегендә белем ала. Сәүиә апайым район һәм республика кимәлендә үткәрелгән олимпиадаларҙа, конкурстарҙа призлы урындар яулай. Ул йыр-моңға бәләкәйҙән ғашиҡ, районда һәм ауылда үткән …
Continue reading ‘Апайым – терәгем!’ »
– «Күтәрелеш» исемле район әҙәби әҫәрҙәр һәм автор йыры бәйгеһе еңеүсеһе Розалина Хәмиҙуллина диплом менән бүләкләнә, – мәктәп директоры Лилиә Айрат ҡыҙы Заһиҙуллинаның шулай тип әйтеүенә бөтәһе дәррәү килеп, ҡул сапты. – Ошо уҡ конкурста II урын алған Ралина Хәмиҙуллинаға ла махсус приз бирелде. Апалы-һеңлеле Хәмиҙуллиналар – беҙҙең мәктәптең ғорурлығы. Уларҙан өлгө алығыҙ. Ә һеҙгә, …
Continue reading ‘Һай, ҡыҙҙары, ҡыҙҙары!’ »
Быйыл беҙҙең туғыҙынсылар бик әүҙем булды. Уҡыу йылы буйына бер саранан да ситтә ҡалманыҡ, яҡшы уҡыныҡ, төрлө бәйгеләрҙә ҡатнаштыҡ. Мәктәптә иң ҙурҙары булғас, башҡаларға ла өлгө күрһәтергә тырыштыҡ. Шулай ҙа Диана Муллаҡаеваға етеүсе булмағандыр. Ул – уҡыу алдынғыһы, бөтә фәндәрҙән дә «бишле»ләргә генә өлгәшә, төрлө олимпиадаларҙа ҡатнашып, яҡшы һөҙөмтәләр күрһәтә. Яңыраҡ «Күтәрелеш» тип исемләнгән әҙәби …
Continue reading ‘Әхирәтем һоҡландыра’ »
Ирина Хажиева мәктәптә күптәрҙе һоҡландыра. Матур йырлай, бейей, тасуири итеп шиғырҙар һөйләй, яҡшы уҡый. Төрлө бәйгеләрҙә ҡатнашып, призлы урындар яулай. Быйыл Гагарин исемендәге Рәсәй олимпиадаһында мәктәп кимәлендә еңеүсе булып, муниципаль этапта яҡшы һөҙөмтәләргә өлгәште. «Көҙгө муллыҡ», «Яңы йыл әкиәте» конкурстарында ҡағыҙҙан әйберҙәр яһап, еңеүсе булды.
Һәр мәктәп үҙенең талантлы, тырыш уҡыусылары менән ғорурлана. Синыфыбыҙҙа бөтәһе 29 бала. Үҙ-ара бик дуҫ, татыу йәшәйбеҙ. Төрлө конкурстарҙа, ярыштарҙа ҡатнашып торабыҙ. Быйыл Өфөлә юл ҡағиҙәләренә арналған викторинала III урын яуланыҡ. Ғилем серҙәрен беҙгә мөләйем йөҙлө, тырыш, бөтә яҡтан да талантлы уҡытыусыбыҙ Светлана Илһам ҡыҙы Байғужина аса. Ул шулай уҡ театр түңәрәген дә етәкләй. Әкиәттәр …
Continue reading ‘Илебеҙҙе лә биҙәр’ »
Беҙҙең «Кендек» командаһы КВН-да ҙур еңеү яуланы: Башҡорт юниор КВН лигаһының 4-се миҙгел финал уйынында чемпион булдылар! Салауат ҡалаһында үткән «Юл хәүефһеҙлеге» лигаһында – ике тапҡыр Гран-при, Өфөлә Башҡортостан Республикаһының үҫмерҙәр КВН лигаһында – I урын, Бөрө ҡалаһында үткән турнирҙа ла – иң-иңе. Ә капитаны кем һуң? Әлбиттә, минең һабаҡташым Руслан Ғәлиев. Командаһын шулай юғары …
Continue reading ‘Руслан кеүектәр һирәк’ »
Гөлсинә Нәбиуллина гимназиябыҙҙың VI синыфын «бишле»гә генә тамамланы. Был ҡыҙ мәктәп тормошонда бер ҙә һынатмай. Башланғыс синыфтарҙа уҡығанда гимназия уҡыусылары менән Мәскәүҙә ойошторолған Халыҡ-ара «Олимп» олимпиадаһында ҡатнашып, III дәрәжә диплом һәм миҙал менән бүләкләнгәйне. Ҡала һәм мәктәп кимәлендә үткәрелгән фәнни-тикшеренеү эштәрендә еңеүҙәрен һанап та бөтөргөһөҙ. Шиғырҙарҙы тасуири итеп һөйләй белгән, төплө фекер йөрөткән Гөлсинәне барыһы …
Continue reading ‘Мәскәүҙән дә миҙал менән ҡайтҡан’ »
Тәүҙән үк шуны әйтәйем – был ҡыҙ үҙе лә исеме кеүек үҙенсәлекле. Һоҡланғыс та! Ғаиләне шатлыҡҡа күмеп, беренсе булып тыуған ҡыҙыҡайға ата-әсәһе яратып, ҙур өмөттәр бағлап, Алтынай тип исем ҡуша. Алтын ҙур булмай, тиҙәр. Әле алтынсыла ғына уҡыуына ҡарамаҫтан, уңыштары бихисап. Әсәһе менән атаһы, журналистар Рәмзиә Кәримова һәм Илдар Байбулатов, ҡыҙҙарын бәләкәй генә сағынан аҡыллы, …
Continue reading ‘Алтынға бәрәбәр Алтынай’ »


text:
Башҡортостанда бәләкәй бизнесҡа ярҙам итеү буйынса эште иң яҡшы ойоштороуға конкурс аҙағына етте
Башҡортостан Республикаһы Хөкүмәтенең 2012 йылдың 6 февралендәге бойороғо менән бәләкәй эшҡыуарлыҡты үҫтереү һәм уға ярҙам итеү буйынса иң яҡшы муниципалитеттар билдәләнде.
Шулай итеп, 100 мең һәм унан әҙерәк кеше йәшәгән ҡала округтары категорияһында беренсе урынға Благовещен районы хакимиәте лайыҡ булды, икенсе урында – Күмертау ҡалаһы, өсөнсө урында – Яңауыл районы.
100 меңдән күберәк кеше йәшәгән муниципалитеттар араһында Нефтекама ҡалаһы алдынғылыҡты бирмәне, икенсе урында – Туймазы районы, өсөнсө урында – Бәләбәй районы.
Муниципаль райондар категорияһында Көйөргәҙе районы беренсе булды, Салауат районы икенсе урында, өсөнсөлә — Әбйәлил районы.
Шулай уҡ Белорет, Мишкә, Борай, Әлшәй, Саҡмағош райондары, Сибай, Стәрлетамаҡ һәм Өфө ҡалалары хакимиәттәрендә лә бәләкәй эшҡыуарлыҡты үҫтереү һәм уға ярҙам итеү буйынса уңайлы шарттар булдырыу йәһәтенән һөҙөмтәле эш билдәләнде, тип хәбәр итә республика Хөкүмәтенең мтбуғат хеҙмәте.


text:
Өфөнөң иң яҡшы ихатаһына бүләккә байрам ойоштороласаҡ
Ufa1.ru сайты Өфөнөң иң яҡшы ихатаһына конкурс иғлан итте. Ошо рәүешле сайт Өфө халҡының иғтибарын ҡалабыҙҙың таҙалығы темаһына йәлеп итергә теләй.
Конкурс «Таҙа ҡала» проекты сиктәрендә старт ала, ул Ufa1.ru сайтының биш йыллыҡ юбилейын байрам итеүгә арнала.
— Барыһына ла таҙа, төҙөк, сүп-сарһыҙ урамдарҙы күреүе ҡыуаныслы, әммә эргә-тирәнең таҙа булыуы, тәү сиратта, һәр кешенең йәшәгән урынына ниндәй мөнәсәбәттә булыуынан тора, – тип билдәләй Ufa1.ru сайтының директоры Евгения Миңлебаева. – Шуға күрә беҙ ҡала халҡы араһында иң төҙөк ихатаға конкурс иғлан итергә ҡарар иттек.
21 июнгә тиклем теләге булған һәр кеше сайтҡа ихатаһының һәм подъезд биҙәлешенең фотоһүрәттәрен ебәрә ала. Ufa1.ru командаһы бер заявканы ла иғтибарһыҙ ҡалдырмаясаҡ. Иң матур һәм бөхтә ихатала балаларға уйын майҙансығы ҡуйыласаҡ, ә бында йәшәүселәр өсөн байрам ойоштороласаҡ.


text:
Республикала Эшлекле һәм иҡтисади журналистика ассоциацияһы булдырылды
БР Эшлекле һәм иҡтисади журналистика ассоциацияһының тәүге ултырышы кесе йома, 4 апрелдә, Өфөлә үтте.
Йәмәғәт ойошмаһы 2015 йылда Өфөлә үтәсәк ШОС һәм БРИКС саммиттарын сифатлы яҡтыртыу өсөн журналистарҙы, сәнәғәт һәм иҡтисади берләшмәләр вәкилдәрен берләштерәсәк. Әммә бының менән уның бурыстары сикләнмәй. Ассоциация оҙайлы срокка булдырыла, Башҡортостанда иҡтисади журналистика сифатын яҡшыртыу һәм республиканың ыңғай имиджын булдырыу уның төп маҡсаттары булып тора.
Ассоциацияға иҡтисад темаһына яҙған журналистар инәсәк. Даими рәүештә улар көнүҙәк темалар буйынса семинарҙарға, түңәрәк өҫтәлдәргә йыйыласаҡ. Бындай сараларға профилле дәүләт ведомстволарының, предприятие һәм иҡтисади ойошмаларҙың алдынғы белгестәрен йәлеп итеү планлаштырыла. Шулай уҡ ҙур сәнәғәт предприятиелары буйлап матбуғат турҙарын ойоштороу ҡарала.
Ассоциацияны ойоштороусылар – Башҡортостан Республикаһының Матбуғат һәм киң мәғлүмәт саралары буйынса агентлығы, Территориаль үҫеш буйынса агентлығы, БР Иҡтисади үҫеш министрлығы, 2015 йылда Өфө ҡалаһында ШОС һәм БРИКС сараларын үткәреү өсөн шарттар булдырыу буйынса проекттарға ярҙам итеү офис-төркөмө, Өфө хакимиәте.


text:
Республикала 400-ҙән ашыу кешелә сусҡа киҙеүе асыҡланған
ӨФӨ, 2016 йыл, 26 февраль. /«Башинформ» мәғлүмәт агентлығы, Эльмира Сабирова/.
Башҡортостанда лаборатор юл менән 405 кешелә, шул иҫәптән 200 балала сусҡа киҙеүе раҫланған. Сирлеләрҙең барыһы ла медицина учреждениеларында тейешле дауаланыу курсы үтә, тип хәбәр итә Башҡортостандың Һаулыҡ һаҡлау министрлығы.
Төбәктә киҙеү һәм киҫкен респиратор вируслы инфекцияларҙы иҫкәртеү буйынса эпидемияға ҡаршы саралар дауам итә. Иң мөһиме, үҙаллы дауаланырға ярамай, сөнки унан һуң пневмония кеүек өҙлөгөүҙәр булыуы ихтимал. Ауырыуҙың тәүге билдәләре беленеү менән мотлаҡ табип саҡыртырға кәрәк.
А киҙеүенең билдәләре: юғары температура, йүтәл, тымау, тамаҡ, баш һәм мускулдар ауырта, конъюнктивит.
Иҫкәртеү маҡсатында кеше күп йөрөгән урындарға бармаҫҡа һәм шәхси гигиена ҡағиҙәләрен үтәргә кәңәш ителә.


text:
Хеҙмәтенә күрә - хөрмәте
12 октября 2016 йыл | Уңғандарыбыҙ
Райондың социаль-иҡтисади үҫешенә тос өлөш индергәндәре һәм емешле хеҙмәттәре өсөн Муниципаль район хакимиәтенең Маҡтау грамоталары менән бүләкләнделәр:
Ауыл биләмәләрендә профилактика көндәре
12 октября 2016 йыл | Урындағы үҙидара, Мәғариф, Йәмғиәт
Муниципаль район хакимиәте халыҡ араһында енәйәт, хоҡуҡ боҙоу осраҡтарын, эскелек һәм наркоманияны иҫкәртеү буйынса ауыл биләмәләре хакимиәттәренең эшен комплекслы өйрәнеү маҡсатында профилактика көндәре үткәреү хаҡында махсус ҡарар ҡабул итте.
Күңелдәрҙә рәхмәт һүҙе, бөтмәҫ хис урғый
12 октября 2016 йыл | Мәғариф
5 октябрҙә уҡытыусылар үҙҙәренең һөнәри байрамын билдәләне. Ошо уңайҙан район мәҙәниәт һарайында улар өсөн матур байрам сараһы ойошторолдо.
Тантаналы кисә Красноусолдағы 2-се урта мәктәптең 1-се класс уҡыусылары сығышы менән башланды. Улар шиғырҙары аша уҡытыусыларға тәбрик һүҙҙәрен еткерҙе. Был сарала яңғыраған барлыҡ изге, матур теләктәр, шулай уҡ һәр кемдең күңеленән урғылып сыҡҡан рәхмәт һүҙҙәре тап педагогтарға арналды.
Районыбыҙ уҡытыусыларын һөнәри байрамдары менән ҡотларға муниципаль район хакимиәте башлығы Р.З.Бохаров, уның социаль мәсьәләләр буйынса урынбаҫары Р.Й.Салауатов, район мәғариф бүлеге начальнигы З.Р.Әхтәмова килгәйне.
Тантаналы кисә Красноусолдағы 2-се урта мәктәптең 1-се класс уҡыусылары сығышы менән башланды. Улар шиғырҙары аша уҡытыусыларға тәбрик һүҙҙәрен еткерҙе. Был сарала яңғыраған барлыҡ изге, матур теләктәр, шулай уҡ һәр кемдең күңеленән урғылып сыҡҡан рәхмәт һүҙҙәре тап педагогтарға арналды.
Районыбыҙ уҡытыусыларын һөнәри байрамдары менән ҡотларға муниципаль район хакимиәте башлығы Р.З.Бохаров, уның социаль мәсьәләләр буйынса урынбаҫары Р.Й.Салауатов, район мәғариф бүлеге начальнигы З.Р.Әхтәмова килгәйне.
Граждандарҙы йәмәғәт ҡабул итеүе
12 октября 2016 йыл | Йәмғиәт
Күптән түгел Башҡортостан Республикаһы хеҙмәт һәм халыҡты социаль яҡлау министры Л.Х.Иванова беҙҙең районда эш сәфәрендә булып китте. Ленара Хәким ҡыҙы Красноусолда граждандарҙы йәмәғәт ҡабул итеүе уҙғарҙы, шулай уҡ район хакимиәте вәкилдәре менән осрашыуҙа социаль сәйәсәт һәм мәшғүллек өлкәһендә ҙур үҙгәрештәр көтөлөүе хаҡында билдәләп, мөһим мәсьәләләргә туҡталды һәм ентекле аңлатмалар бирҙе. Ҡабул итеүҙә шулай уҡ район хакимиәте башлығының социаль мәсьәләләр буйынса урынбаҫары Р.Й.Салауатов һәм капиталь төҙөлөш буйынса урынбаҫар Ф.З.Кейекбаев, социаль хеҙмәттәр һәм ойошмалар етәкселәре ҡатнашты.
Сабырҙарҙан-сабыр әнием
12 октября 2016 йыл | Хаттар
Йәшәлгән йылдарым арта, ғүмер йомғағы һүтелә барған һайын тормошто ла икенсерәк аңлай башлайһың, йәшәү мәғәнәһе хаҡында уйланаһың. Был донъяла иң ҙур байлыҡ – һаулыҡ һәм кеше ғүмере икәненә төшөнәһең. Яҡындарың, туғандарың иҫән-һау, матур йәшәйҙәр икән – шуға һөйөнәһең. Татыулыҡтың ниндәй ҙур бәхет булыуына ышанаһың.
Ата-әсәһе иҫән кешеләр икеләтә бәхетле. Мин дә шулар рәтендә. Сөнки минең әнием иҫән-һау, ауылыбыҙҙа донъя көтөп йәшәй.
Ата-әсәһе иҫән кешеләр икеләтә бәхетле. Мин дә шулар рәтендә. Сөнки минең әнием иҫән-һау, ауылыбыҙҙа донъя көтөп йәшәй.